www.rutinoff.net / Rutinoffin kuski: Mersulla satasen nousu\nMersulla satasen nousu\nUtelin Möttöseltä piruuttani tarkemmin, että minne herra autokoijari oikein on heti aamusta lähdössä. Ensin hän oli menossa Kreikkaan, mutta kerrottuani siellä sesongin olevan jo ohi, niin matkakohde muuttui Kanarian saariksi ja siellä Malmö nimiseksi rantakaupungiksi.\n-\tEi sinulla satu olemaan Ruotsissa sukulaisia? heitin matkakeskustelun väliin.\n-\tOn joo, mistä arvasit?\n-\tIhan vaan siitä, kun se on tuossa rajanaapuri ja kovin lähellä, hymyilin maailmanmatkaajalle.\n-\tNiin tuota, tästä Mersusta. Tällä ajaa muuten todella pitkään, eikä tartte huolehtia öljynkulutuksesta. Ei vie tippaakaan öljyä, niin totta kuin nimeni on Möttönen.\n-\tOnko saksantuonti?\n-\tKuule aivan alkuperäinen Suomi-auto, näkeehän sen jo ryhdistä. Olisi minulla kyllä yksi tuontipelikin myynnissä, tosin yksi velipojista ajaa sillä nyt. Ei ole kuulemma ikinä niin hyvällä Mersulla ajanut.\n-\tAi, tämäkö on sitten huonompi? potkiskelin ruosteista vannetta.\n-\tEi, ei missään tapauksessa, mutta velipoika ei ole tätä vielä kerinnyt ajaa, Möttönen kiirehti selittämään.\n-\tNäytätkö sitä rekisteriotetta? pyysin käsi ojossa.\n-\tEh, tuota, mitä sinä siitä ymmärrät. Parempi kuin tutkit sitä vasta illalla kotosalla ihan sähkövalon alla ja vielä juuri ennen nukkumaanmenoa. Sitä on silloin ihminen herkimmillään niiden papereiden suhteen.\nKatselin huvittuneena kuin iso mies kiemurteli koukussa olevan madon lailla. Taisi puskea vielä oikein hikeä päälle kylmästä syyspäivästä huolimatta. Olisin uskaltanut lyödä vaikka kuinka isosta summasta vetoa, että leima on viimeistään kuukauden päästä, ellei se ole mennyt jo peräti umpeen.\n-\tEn kait minä nyt autoa osta ilman rekisteriotteen näkemistä, kerroin omat ajatukseni.\n-\tSitä minä vähän ajattelinkin, ettet taida olla oikein tosissaan tämän oston kanssa, Möttönen puhisi.\n-\tJos suoraan sanotaan, niin en ole.\n-\tAnteeksi, en voinut olla kuulematta keskusteluanne. Siis tämä Mersuko on vielä myynnissä? viereisen pilttuun vesisankoon astuja kurkki seinän takaa.\n-\tIllalla tämä on jo mennyt, mutta vielä kerkeää ostaa, kun pistää rahat tähän käteen, Möttönen alkoi paasata.\n-\tSataviisikymppiä saat, kun pojanpoika tarvitsee takavetoisen peltoauton joka pitää olla mielellään dieseli.\n-\tSataviiskybää, häh? Möttönen rääkäisi kuin epävireinen palosireeni.\n-\tHmm, on siinä näemmä ihan asialliset renkaat, joo. No kuule, sanotaan, että saat siitä kaksisataa kolmekymmentä euroa, mies laskeskeli lompakkonsa sisältöä.\n-\tKiinni veti, tehdäänkö paperit heti? Möttönen suorastaan loikkasi seteleitä plaraavan papparaisen viereen.\n-\tTehdään vaan, papparainen sanoi ja kehotti Möttöstä tulemaan Mersun papereiden kanssa sisälle hänen Honda CRV katumaasturiinsa.\nMinulla oli sellainen olo, että näinä päivinä taitavat autojen hinnat tippua aika ravakkaa vauhtia. Jos Mersun hinta tipahtaa muutamassa minuutissa yli kuusi tuhatta euroa, ei sitä kovin pieneksi notkahdukseksi voi sanoa. Tokihan minä tiesin Möttösen yrittävän vedättää koemielessä sikavoittoa. Tuskin hän oli itse tuosta maksanut satasta enempää. Miesten tehdessä kauppaa Hondan sisätiloissa, minä kiinnitin huomioni huoltoaseman pihalle saapuvaan kummalliseen punaiseen kuljettimeen. Kyseinen kolmirattainen keksintö pysähtyi Einarin mopoauton vierelle. Astelin pientä uteliaisuutta tuntien punaisen kolmipyörän välittömään läheisyyteen ja jäin odottamaan, että mustapartainen mies pääsee siitä ulos.\n-\tKrääh, pthyi, juppeja! iso mies räkäisi aivan pokkana Einari mopoauton kylkeen.\n-\tKomea peli, eikö totta? heitin hänelle varovaisen kommentin.\n-\tAivan saatanan vale, että olisi edes ruma. Tuohan on suorastaan rumempi kuin karhun perse.\n-\tNiin, puuttuuhan siitä persoonallisuus, totesin hänen omaa kulkinetta silmäillessä.\n-\tPysyyköhän tällainen edes pystyssä, partasuu heilutteli Einarin mopoauton kuin perunasäkkiä.\n-\tVarmaan paremmin, mitä tuo teidän kolmirattainen.\n-\tKuulehan, mittarissa on jo kymppitonni, eikä oo kaatunu kertaakaan.\n-\tOn se näemmä jopa kaksipaikkainen, kurkin autoon sisälle.\n-\tEhei, tuo ei muuten onnistu meikäläisen kohdalla. Astuhan nyt kuule, kuule, paria askelta taaksepäin, partasuu korotti ääntään.\nPartasuu tuli kohti sen verran tuima ilme naamallaan, että minun oli aivan pakko peräytyä pari metriä tuon kammottavan näköisen katetun kolmipyörän luota, joka kait oli Einarin mopoauton esi-isä. Se oli muovinen ja takana luki erään ruokalan nimi. Renkaina siinä oli pienet maastokuvioiset kumit, kuin jossain Honda Monkeyssa tai PV Suzukissa. Tosin tarkemmin ajateltuna, niissäkin saattoi olla isommat. Meikäläisellä oli jo sen verran aikaa noiden mopojen kanssa pelaamisesta, etten muista asiaa kovinkaan tarkkaan.\n-\tEikä sitten kuule, kuule, yhtään lähemmäksi, partasuu paasasi.\n-\tEi väkisin. Olisin vain katsonut tarkemmin, että millainen peli se tällainen esihistoriallinen kulkuneuvo oikein on.\n-\tTämä on vuosimallia 2000, minä kun en millään vanhoilla rattailla ajele.\n-\tJaa, on näemmä kehitys harpannut muutamassa vuodessa aivan kohtuullisesti, vilkaisin Einarin mopoautoa.\n-\tEi onnistu vaikka miten alkaisit kehua tätä. Sitä kuule, kuule, tuollaiset saa kävellä omin jaloin. Minä en kuule, kuule, kuskaile kaikenmaailman hörhelöitä, tiedä mikä liimanhaistelija sinäkin olet, partasuu heristeli nahkarukkasella verhottua kättään.\n-\tTuota, mistäs kaukaa sitä herra on lähtenyt reissuun? Arvatenkin jostain maaseudulta, kokeilin pitää vielä juttua yllä.\n-\tKuule, kuule, minä sulle sanon, mutta vain tämän kerran. Minä se kuule, kuule, tulin tänne maaseudulle katsomaan mitä täällä tapahtuu.\n-\tJaa, tämä Herttoniemikö maaseutua?\n-\tPöndeä se on kuule, kuule, ollut aikoinaan ja on sitä vieläkin, partasuu heilutteli nahkakintastaan.\n-\tOnko herra itse Pitkänsillan toiselta puolen? kokeilin kepillä jäätä.\nTämän jälkeen sain kuunnella tovin hänen paasaamistaan siitä, miten maalaiset tulevat joka arkipäivä autoineen hänen kotikonnuille ja valtaavat kaikki pysäköintipaikat ja terrorisoivat muutenkin häntä. Esimerkiksi ne ovat valloittaneet lähikauppojen kassat ja ovat niin ilkeitä, etteivät suostu puhuttelemaan häntäkään nimeltä, kuten silloin ennen vanhaan.\n-\tJos ne eivät muista kaikkien asiakkaiden nimiä? ehdottelin.\n-\tJuppeja ne ovat, pthyi. Ajellaan nelipyöräisillä ja ollaan muka muistamattomia.\n-\tHyvä kakka, kuului samassa tuttuakin tutummalla äänellä.\nPyörähdin ympäri ja tarkensin katseeni keskellä huoltoaseman pihaa paskaa ähistävään koiraan. Olikohan jäätelö pistänyt vatsan toimimaan? Einari seisoi koiransa vierellä ostoskassi kädessään. Koiran saatua viimeisetkin pökäleen asfaltille, jatkoivat he molemmat matkaa meitä kohti.\n-\tKatso Nalle miten huvittava kolmipyöräinen.\n-\tUf, uf, Nalle ilmoitti kyseistä laitetta katsellen.\n-\tOnko tuo koira rokotettu? partasuu kysäisi koiraa osoitellen.\n-\tKyllä, Ylväkoko pitää huolen siitä, että kaikki koirat ovat rokotettuja.\n-\tYlväkoko Maxisize Puppe, partasuu karjaisi niin kovalla äänellä, että Nalle sai turkkiinsa jakauksen.\n-\tYlväkoko Maxisize Nalle, Einari vastasi lähes samalla voluumilla.\n-\tAu, au, au, auuuuu, Nalle jatkoi kaksikon aloittamaan mekkalointia.\nMinun oli aivan pakko ottaa vielä pari taka-askelta, sillä tuo sanalla sanoen omituinen kolmikko alkoi tanssia villien hullujen tai hullujen villien tavoin mopoautojen ympärillä. Pääsin jollain tapaa sellaiseen ymmärrykseen, että myös partasuu omistaa Ylväkokon suositteleman koiran ja vielä samasta pentueesta mistä Nalle on. Riemu tuntui olevan lähinnä luokkaa rajaton.\n-\tEinari Kaisla, naapurini ojensi kättään partasuulle.\n-\tErkki Könötys, partasuu kertoi oman nimensä.\n-\tTuo tuolla on Rutinoffin kuski, mutta sillä ei ole koiraa, Einari viittoili minua kohti.\n-\tAika kummalta hiipparilta se vaikuttikin. Kuule, kuule, kun se yritti aivan väkisin autooni, että olisin kuule, kuule sitä kuskaillut pitkin maaseutua, Erkki selitteli.\n-\tKuka räki tuota Einarin mopoautoa, häh? vastasin hänelle.\n-\tKuule, kuule, Eikka, minä en kerinnyt väliin, kun tuo räki, Erkki osoitteli minua nahkarukkasellaan.\n-\tAika ruma temppu, ja minä vielä tarjosin kyydin, Einari kääntyi minua kohti.\n-\tHahaa, yritin keventää tilannetta.\n-\tEi muuten naurata yhtään, Einari kivahti.\n-\tGrrrr, Nalle alkoi murista heti perään.\nTässä vaiheessa minua alkoi jo sanalla sanoen tympäistä mokoma paskaa jauhava kaupunkilainen. Äijähän oli noin tuplasti korkkiruuvia kierompi, mikäli totuuden puhuminen oli aina tuolla asteella. Möttönenkin oli suorastaan rehti autokauppias tuohon kolmipyöräkuskiin verrattuna. Kaikenmaailman suhareita sitä maanteillämme liikkuukin. Einarilla ja partasuulla näytti riittävän juttua vaikka kuinka, Nallen kiehnätessä heidän jalkoja vasten.\n-\tHei Könötys, mitä se sinun puhe siitä oli, että pidät aina koiran kiinni mahdollisimman lyhyellä remmillä, eikä se saa vääntää torttua kuin sinun valitsemaan paikkaan? esitin kysymyksen täysin keksityistä asioista.\n-\tSinä? Einari kivahti samassa.\n-\tMissä se ihmisen paras ystävä nyt on, häh? lisäsin pökköä pesään.\n-\tNiin missä? Missä muuten koirasi on? Einari tajusi myös saman asian.\n-\tMinä…tuota, Erkki yritti vastata, mutta joutui lopettamaan kesken Nallen leukojen loksahdellessa liian lähellä.\n-\tKatsokin että toimitat Ylväkokoon kuuden todistajan allekirjoittamat lausunnot siitä, että koira saa tehdä kakkansa sinne mihin haluaa ja sen pitää saada juosta vapaana luonnonlapsen lailla. Lisäksi koira on pidettävä aina mukana eroahdistuksen välttämiseksi.\n-\tSiis, kuule, kuule, kuu-kuudenko? Erkki nikotteli nyt todella vakavan näköisenä.\n-\tKyllä, siis saman talon asukkaiden lisäksi. Paljonko teidän talossa onkaan asukkaita? Einari paasasi.\n-\tNeljäkymmentäkahdeksan asuntoa, Erkki partasuu mumisi.\n-\tSinuna minä lähtisin heti ratkaisemaan näitä ongelmiasi, sillä Ylväkoko ei katso hyvällä tuollaisia laiminlyömisiä koiria kohtaan, Einari rapsutteli omaa koiraansa.\n-\tEn minä vielä…voi, tulin hakemaan velipoikaa.\nEinari kertoi jäävänsä varmistamaan, että kyseessä on velipoika eikä joku Ylväkokon listojen ulkopuolella oleva rotukoira, jotka kuljettavat mukanansa kaikenlaisia perinnöllisiä sairauksia, mikä mitäkin vikaa luonteesta lonkkaan. Ylväkokon mukaan vain täysin puhdas sekarotuinen oli kaikista vaivoista vapaa koira. Minä olisin ollut jo valmis lähtemään takaisin kotia kohti, mutta pakkohan sitä oli kuskin tahtoon suostua, kun eivät nuo bussit olleet kovin lähellä sydäntäni.\n-\tKiitos ja näkemiin, saat varmaan Mersun itse pois tuosta pesupaikalta, Möttönen astui ulos Hondan maasturista.\n-\tNäkemiin sitten, kuului Hondasta vastaus.\nMöttönen asteli sen verran Mersunsa luokse, että otti pesuämpärin, sienen ja muut pesutarvikkeet mukaansa. Ämpäri kädessään hän asteli meidän luoksemme.\n-\tOliko hyvä kauppa? utelin häneltä.\n-\tVoittoa tuli että pätkähti. Sain muuten valehtelematta satasen nousun tuolla Mersulla.\n-\tKokonaisenko? purin hammasta kysymystä muotoillessani.\n-\tMinä se en kuule pikkurahasta ala kauppoja tekemään, on niissä niin paljon kaikenlaista, mitä maallikot eivät ymmärrä. Minun mottoni on, että isot katteet ja kova myyntivolyymi.\n-\tMennäänkö, Erkki kysyi mopoauton takaa?\n-\tOdota velipoika, kerron ensin tässä näitä autokaupan lakeja näille maallikoille, Möttönen toppuutteli.\n-\tSinun velipoika, sillähän on eri sukunimi, kummastelin ääneen.\n-\tKrööh, tuota, vaihdoin nimeni, kun Könötys ei ollut oikein kaupallinen nimi näissä autokauppapiireissä.\nSain puristettua Möttösestä vielä sen verran tietoa, että hänen myymänsä Mersun leima menee umpeen tänään. Huomenna autolla ei olisi saanut enää ajaa. Samassa Möttösen puhelin soi ja hän alkoi hoidella liiketoimiaan. Muutaman minuutin puhelun jälkeen miehen naama loisti kuin uusi H7.\n-\tNyt on muuten helmi tiedossa. Vähän pieni, mutta vain neljäsatkua mennyt ja ollut yhdellä kansakoulunopettajalla uudesta saakka.\n-\tMersuko taas? utelin.\n-\tEi, vaan alkuperäiskuntoinen vuoden 1993 Peugeot 106 ja tonnineljäsatasella koneella. Oviakin viisi ja kaikki toimii sekä kesäpyörät aluvanteilla ja istumenpäällyset.\n-\tTämä tuli kyllä vähän äkkiä, mutta jos saan käteen heti neljä ja puoli tuhatta, niin auto vaihtaa omistajaa näiltä jalansijoilta.\n-\tEntä leima?\n-\tSitä on. Minä se kun en myy leimattomia autoja, ei puhettakaan. Olen sentään vastuuni tunteva autokauppias, toisin kuin epämääräisissä liiketiloissa hämärien loisteputkin alla autojaan kauppaavat.\n-\tMinä vaikka soittelen, jos sattuu kiinnostamaan vielä huomenissa, heilautin kättäni Möttöselle.\nMinulle tuli vähän kiirus, kun Einari ja Nalle olivat jo ahtautuneet mopoautoon kotimatkaa varten. Möttönen jäi vielä huutelemaan perään vaihtuneesta puhelinnumerostaan, kun kuulemma Prepaid-liittymä tulee normaaliliittymää halvemmaksi. Huusin takaisin avonaisesta ovesta, että löydän hänet kyllä jostain, mikäli autokuume kaatuu päälle kovempana kuin koskaan ennen.\n-\tEi olisi uskonut, ettei koira saa kakata itse valitsemaansa paikkaan, Einari puhisi kiihdyttäessään mopoauton ravakkaan neljänkymmenenviiden nopeuteen.\n-\tEi niin, kaikenlaisia koiranomistajia niitä onkin olemassa, huusin mekkalan ylitse.\nNeljän kilometrin kotimatka oli joutuisaan ajettu, ja kohta olimme takaisin roskakatoksen viereisessä parkkiruudussa. Meidän oma piha oli jo täynnä autoja, joten ensimmäiset vapaat paikat olivat tämän asuntoaluettamme halkovan kadun toisella puolen.\n-\tVaraanko sen pennun puolestasi? Einari kysyi laskiessaan Nallen vapaaksi takaosasta.\n-\tAntaa olla, sillä olen tullut siihen tulokseen, jotta koirien on helpompi olla ilman minua.\n-\tSoitat vaan rohkeasti ovikelloa mikäli mielesi muuttuu, Einari jäi höpöttelemään perääni poistuessani kohti kotirappua.\nAstelin ihan yksin kotiini, otin jääkaapista kylmän oluen ja istahdin television ääreen katsomaan mitä Mikki Hiiri puuhastelee videolla.


Vaaliväittelyssä punnittiin kulttuurin tuntemusta - taide, pakolaiset, tasa-arvo ja ihmisoikeudet järjestöjen kysymyslistoilla - ESS.fi\nVaalitentti: Ehdokkaat sopivat sateenkaarilipun ääreen.\nFrancis McCarron, Saija Granlund, Elisa Lientola, Salla Palmi-Felin, Katri Pakkanen, ja Kirsi Lehtimäki keskustelivat aluksi paljaan pöydän ääressä. Kuva: Juha Peurala\nKiperä pulma nousi esiin Lahden elokuvateatteri Kino Iiriksessä lauantaina, kun vaaliväittelyn väliajalla keskustelijoiden pöydälle tuotiin pöytäliinaa.\n– Voiko tämän levittää tähän?, kysyivät sateenkaarilippua kantaneet Lahden Setan edustajat.\n– Ilman muuta, tämähän on teidän tilaisuutenne, ehätti Francis McCarron (kok) ensimmäisenä vastaamaan. Muitakaan vastalauseita ei kuulunut, mutta joku oli huolissaan Saija Granlundista (ps), joka ei juuri sillä hetkellä ollut paikalla kertomassa omaa mielipidettään.\nKun kuuden keskustelijan joukko oli taas koossa, keskustelu kuitenkin jatkui ilman ongelmia.\nTilaisuuden järjestäjänä oli Lahden Taiteilijaseura yhteistyössä Lahden Setan ja Amnesty Internationalin kanssa.\nKeskustelijoina olivat myös Kirsi Lehtimäki (sdp), Elisa Lientola (vas), Katri Pakkanen (kesk) ja Salla Palm-Felin (vihr). Kaikki tunnustautuivat taiteen ystäviksi ja kuluttajiksi, jotkut jopa kulttuurin ammattilaisiksi.\nLahden Taiteilijaseuran puheenjohtaja Kirsi Karppinen nosti ensimmäiseksi esiin taiteilijoiden toimeentulon.\n– Suomen valtion taiteen apuraha on 1 700 euroa kuukaudessa, ja siitä pitää maksaa eläkemaksut.\nPakkanen tiesi, mistä kenkä puristaa:\n– Taiteilijuuttaa ei luokitella ammatiksi. Tilanne pitää korjata, sillä taide on tärkeä terapiamuoto. On luotava taiteilijapalkka tai muut järjestelmä.\nPalm-Felin nosti esiin vihreitten teeman perustulosta, jota Lientola kannatti. Granlund muistutti, ettei köyhyys edistä taiteen tekoa.\nMcCarron ei ollut aivan yhtä avokätinen: – Perustulo on hyvä malli silpputöissä, se tasaa tuoja. Mutta toivoisin, että Suomessa yritykset ja yksityiset voisivat vähentää taidehankintoja verotuksessaan. Se toisi ison buustin Suomen kulttuurielämään, mutta sen pitää tuoda myös lisäarvoa yrityksille.\nHän myös halusi antaa ostajalla oikeuden määritellä, mikä on hyvää taidetta. Lientola muistutti, että ammattitaiteilijalla on alan koulutus.\n– Laadukkaalla taiteella voidaan kehittää yrityksiä.\nLehtimäki muistutti, että taide on muutakin kuin esine ja esitti kuukausitaiteilija-mallia yrityksiin.\nPerhe yhteen vai ei\nSetan teemat koskivat translain muutosta ja ihmisen oikeutta määrittää itse oma sukupuolensa. Näistä teemoista ehdokkaat olivat kutakuinkin yksimielisiä. Vain alaikäisen päätösvalta omasta sukupuolesta kirvoitti näkemyseroja.\nSen sijaan Amnestyn esittämät pakolaiskysymykset jakoivat rintamaa. Järjestön mukaan Suomen hallitus on tehnyt esimerkiksi perheen yhdistäminen on lähes tehty lähes mahdottomaksi.\nGranlund ei ymmärtänyt, miten vain perheen mies voi lähteä pakoon ja jättää perheensä. McCarron ihmetteli, pitääkö perheitä hakea sotilashelikopterilla konfliktialueilta. Hän halusi mieluummin uusia koko pakolaispolitiikan, ei vain sen osia.\nMuut muistuttivat perheen merkityksestä kotoutumisessa, ja lopulta kaikki suostuivat liputtamaan perheen yhdistämisen puolesta.


Järjestöjohto arvioi eläkeratkaisua | Insinööri-lehti\nPertti Porokari toivotti Marja Koposen tervetulleeksi.\nEläkeratkaisu sai Insinööriliiton väen vakavaksi.\nAkavan johtaja Pekka Piispaselle sateli kysymyksiä.\nJärjestöjohto arvioi eläkeratkaisua\nPari päivää aikaisemmin syntynyt eläkeratkaisu ei suurta suitsutusta kerännyt lauantaina Helsingin Messukeskukseen kokoontuneelta Insinööriliiton järjestöjohdolta.\n– Ratkaisu on karu, liiton puheenjohtaja Pertti Porokari kiteytti eläkesovun annin ylimääräisen Järjestöjohdon neuvottelupäivän väelle.\nPäivän avannut Porokari tähdensi, että paljon puhuttua kestävyysvajetta ei tällä ratkaisulla kurota umpeen. Ainoa kestävä tapa vajeen paikkaamiseen on työllisyystilanteen paraneminen ja yksityisen sektorin osuuden kasvattaminen BKT:sta.\nAkava jäi neuvottelujen loppumetreillä ratkaisun ulkopuolelle, mutta keskusjärjestönä se on mukana tarvittavan lainsäädännön jatkovalmistelussa. Porokarin mukaan ratkaisu oli ainoa oikea; eläkeiän nostaminen on virhe, työuran loppuvaiheen työttömyys lisääntyy ja korkeampien karttumien poistaminen työuran loppupäästä pienentää akavalaisten eläkkeitä jopa 15 prosenttia.\nPalkansaajien tutkimuslaitoksen ennustepäällikkö Eero Lehto valotti järjestöväelle ratkaisun taustalla olevan tutkimustiedon merkitystä. Lehdon esitystä kuunnellessa päällimmäiseksi mielikuvaksi syntyi eri tutkimuslaitosten ja valtiovarainministeriön eriseuraisuus.\nLehdon mukaan jo kestävyysvajeen suuruus vaihtelee tutkimuslaitoksesta riippuen puolesta prosentista neljään. Hänen oma arvionsa oli puolen prosentin luokkaa. Koska kestävyysvajeen ja sen laskemisessa on paljon muuttujia ja aikaperspektiivi pitkä, hän hymähteli arvioille, jossa pilkun jälkeen on jopa kaksi merkitsevää numeroa.\nTyöeläkevakuuttajat TELA:n lakimies Marja Koponen puolestaan arvioi koko eläkejärjestelmän kestävyyttä. Koposen numeroiden valossa eläkejärjestelmä on varsin vahvalla pohjalla.\nYksityisen sektorin eläkevarat ovat noin 105 miljardia euroa, ja vaikka maksetut eläkkeet olivat noin 200 miljoonaa suuremmat kuin sisään tulevat eläkemaksut, pääoman tuottojen ansiosta varat kasvavat edelleen tänä vuonna noin 8 miljardia euroa.\n– Pääomaa ei siis edelleenkään syödä, salissa painotettiin.\nAkavan johtaja Pekka Piispasen epäkiitollinen tehtävä oli kertoa eläkeneuvottelujen kulusta ja vastata järjestöväen kimurantteihin kysymyksiin, joita riitti jonoksi asti. Piispanen painotti, että Akava oli neuvotteluissa mukana loppuun saakka.\n– Meitä ei siis heitetty ulos neuvotteluista vaan ne päättyivät alkuperäisellä kokoonpanolla, hän sanoi.


Pelaa kakkossarjaa Liikunnan Riemussa – valittiin Suomen EM-joukkueeseen! - Lentopallo - Ilta-Sanomat\nPasi Hyvärinen olisi kenties voinut luoda loistokkaan lentopallouran, mutta hän ei halua uhrata koko elämää urheilulle. (KUVA: Timo Aalto)\nJulkaistu: 8.10.2015 13:43\nMaajoukkueeseen palannut Pasi Hyvärinen asettaa onnellisen elämän ammattilaisuuden edelle.\nMoni lentopalloilija maksaisi maltaita saadakseen Pasi Hyvärisenhttps://www.is.fi/haku/?query=pasi+hyvarisen parhaan ominaisuuden. Kylmäpäinen libero pystyy pelaamaan hämmästyttävän korkealla tasolla poikkeuksellisen vähäisellä harjoittelulla.\nKun Hyvärinen lähti loppusyksystä 2010 Ranskaan ammattilaiseksi, hän valmistautui keikkaan pelaamalla sulkapalloa.\nKun taiturimainen pallonkäsittelijä isännöi maajoukkueen takakenttää kevään 2012 olympiakarsinnassa, pohjalla oli yleispelaajana vedetty kausi Kyyjärven ykkössarjaporukassa.\nVaikka lentopallo on vain pieni osa Hyvärisen elämää, mestarivalmentaja Tommi Tiilikainen https://www.is.fi/haku/?query=tommi+tiilikainenhoukutteli hänet viime kaudeksi Kokkolan Tiikereihin.\nVaikka edellisestä maajoukkuepestistä ehti vierähtää jo kolme ja puoli vuotta, Suomen luotsi Tuomas Sammelvuo https://www.is.fi/haku/?query=tuomas+sammelvuohalusi hänet tämän syksyn EM-joukkueeseen.\nPallosilmä on avainasia\nHyvärinen on kerta kaikkiaan käsittämätön kaveri.\n– Liberon rooli on hyvin erilainen muihin pelipaikkoihin verrattuna. En usko, että kerran opittu taito häviää mihinkään, vaikka olisi välillä vuoden pois, Hyvärinen arvioi.\nNiinpä avainasiaksi nousee pallosilmä.\n– Pallon lukeminen on taito sinällään. Kun osaa ennakoida tilanteen, ehtii ajoissa oikeaan paikkaan ja pystyy keskittymään varsinaiseen tehtävään. Huomasin leirin aikana, että Lauri Kerminen https://www.is.fi/haku/?query=lauri+kerminenon tässä jopa parempi kuin minä, Hyvärinen kehuu maajoukkueen ykkösliberoa.\nSuomen päävalmentaja Tuomas Sammelvuo valitsi Pasi Hyvärisen EM-kisajoukkueeseen. (KUVA: Vesa Moilanen)\nPeleissä syntyy kuitenkin tilanteita, joissa vaaditaan räjähtävää reaktionopeutta. Jos annat tasoitusta vaikka 0,2 sekuntia, se voi olla ratkaiseva ero?\n– Juuri näin, jos haluaa maailman huipulle. Kuten Kerminen tahtoo. Minulle ulkomaille meno ei ole itseisarvo. Jos lähden sinne, taskuun pitää jäädä jotakin.\n– Ja myös tyttöystävän pitää olla sitä mieltä, että tämä on oikeasti hyvä ratkaisu. Meillä on erittäin hyvä suhde. Ei semmoinen, jossa toinen määrää ja toinen tottelee, Hyvärinen painottaa.\n”Haluan nauttia arjesta”\nHyvärinen näki ammattilaisen arjen kaudella 2010–2011 Ajacciossa ja veti omat johtopäätöksensä. Se ei ollut hänen tarpeensa täyttävää elämää.\n– Haluan nauttia arjesta täysipainoisesti. Onni sisältää paljon vapauksia ja mahdollisuuden päättää omasta tekemisestä. Myös sosiaaliset suhteet merkitsevät paljon. On tärkeätä, että kavereita löytyy myös lentopallon ulkopuolelta.\nTähän ajatusmaailmaan sopii hyvin Hyvärisen tulevan kauden ratkaisu. Hän pelaa kakkossarjaa Liikunnan Riemussa ja voi viettää näin normaalia elämää hänelle rakkaassa Jyväskylässä.\nLentopallon EM-kisat alkavat perjantaina. Suomi kohtaa avauspäivänä Venäjän.


Teksti: Jaana Tapio. Kuvitus: Juha Myllymäki.\nTyöntekijän sairastumisen kustannuksista puhutaan yleensä vain yhteiskunnan tai työnantajan näkökulmasta. Lyhyt sairastuminen, kuten flunssa tai vatsatauti, maksetaankin kokonaan työnantajan pussista ensimmäisen kymmenen sairauspäivän ajan eli työntekijä saa samaa palkkaa kuin muutenkin. Tulevaisuudessa ensimmäisestä sairauspäivästä tulee työntekijälle palkaton, mikäli hallituksen kaavailut astuvat voimaan.\nKun sairastuminen pitkittyy, se koskettaa myös työntekijän omaa kukkaroa. Kymmenen ensimmäisen sairauspäivän jälkeen tulee käyttöön sairauspäiväraha, jonka maksaa Kela. Sairauspäiväraha on tarkoitettu alle vuoden kestävän työkyvyttömyyden aiheuttamaan ansionmenetykseen.\nJoskus työehtosopimuksissa on sovittu, että työnantaja maksaa sairastuneen palkan huomattavasti pidempään kuin kymmenen päivää. Palkallinen aika voi olla jopa kolme kuukautta. Tällöin Kelan maksama sairauspäiväraha maksetaan suoraan työnantajalle korvaamaan sairastumisen kustannuksia.\nSairauspäivärahan määrä on sidoksissa työntekijän palkkaan, mutta yleensä se on siitä noin 70 prosenttia. Vaikka tuloja ei olisi lainkaan, Kelasta voi saada minimisairauspäivärahaa.\nSairauspäivärahaa maksetaan enintään 300 päivän ajan. Jos työkyvyttömyys jatkuu sen jälkeenkin, sairastunut voi hakea työkyvyttömyyseläkettä.\nYrittäjällä sairauspäivärahan määrä lasketaan YEL-vakuutuksen työtulon perusteella.\nSairastuneen kannattaa ottaa huomioon, että työnantajan ei tarvitse maksaa sairausajalta palkkaa, mikäli työkyvyttömyys on aiheutunut työntekijän oman hölmöilyn seurauksena. Jos esimerkiksi päätyy humalassa tappelemaan ravintolassa ja loukkaantuu, palkkaa ei välttämättä heru. Käytännössä sairausajan palkkaansa ei kuitenkaan menetä aivan helposti, ja tapaukset ratkaistaan yksi kerrallaan.\nMoni haluaa satsata rahallisesti terveyteensä ja varustautua mahdollisen sairauden varalle. Silloin kyseeseen voi tulle itse maksettu aikuisen sairauskuluvakuutus. Vakuutus voi kannattaa silloin, kun työnantaja ei tarjoa sairaanhoitoa osana työterveyshuoltoa ja työntekijä haluaa käydä yksityisellä lääkärillä ohi julkisen terveydenhuollon jonojen.\nVakuutus myönnetään terveysselvityksen perusteella ja sen maksut määräytyvät iän mukaan. Vakuutuksen voi joskus ottaa yhdessä tai kytkeä tapaturmavakuutuksen tai kotivakuutuksen kanssa. Vakuutus korvaa sairauden tai tapaturman hoitokuluja tietyn omavastuun jälkeen. Kannattaa tutustua tarkasti vakuutusten ehtoihin, koska usein tapaturmavakuutus on sairauskuluvakuutuksen kanssa osittain päällekkäinen.\nVakuutuksetkaan eivät korvaa sitä, jos henkilö haluaa ilman varsinaisia oireita oman mielenrauhansa varmistamiseksi käydä esimerkiksi mammografiassa tutkituttamassa rintansa rintasyövän varalta tai varjoainekuvauksessa, joka näyttää sepelvaltimoiden ahtaumat. Kela kuitenkin korvaa osan vastaanottokäyntimaksuista.\nMyös mahdolliseen työkyvyttömyyteen voi varautua vakuutuksella. Kelan maksaman työkyvyttömyyseläkkeen määrä on pieni, joten ottamalla vapaaehtoisen vakuutuksen voi saada säilytettyä entistä elintasoaan. Vakuutus voi olla järkevä esimerkiksi silloin, jos perheellä on lainaa ja lapsia elätettävänä ja tulojen tippuminen vaikuttaisi pärjäämiseen merkittävästi. Vakuutus voi korvata myös esimerkiksi kuntoutusta.\nVakuutusyhtiöt suosittelevat korvausmääräksi vähintään 1–2 vuoden tuloja vastaavaa summaa. Usein korvaus maksetaan, kun työkyvyttömyys on kestänyt vähintään vuoden ja on osoitettu lopulliseksi. Korvaus on verovapaata tuloa, kun se maksetaan suoraan vakuutetulle.\nOmasta terveydestä kannattaa ottaa vastuu myös arkisemmalla tasolla, jotta sairastumisen mahdollisuus pienenee. Ruokavalion hilaaminen terveellisempään suuntaan ja liikunnan lisääminen ovat parhaita keinoja huolehtia omasta terveydestä. Ennaltaehkäisyn kustannuksia on kuitenkin vaikea kartoittaa. Kasvikset voivat olla kalliita, eikä kuntosalin jäsenyys tule ilmaiseksi. Säästeliäs toki liikkuu lenkkipoluilla ilmaiseksi ja loihtii lautaselleen hyvää ruokaa edullisestikin, jos tekee kaiken itse.\nMonet työnantajat ja eläkevakuutusyhtiöt tietävät, että sairauksien ennaltaehkäisy maksaa usein vähemmän kuin pitkittyneet sairauspoissaolot tai työkyvyttömyyseläkkeet. Työnantajan tarjoamat liikuntasetelit ja muu kannustus itsestä huolehtimiseen kannattaa ottaa käyttöön. Setelit ovat työntekijälle verotonta tuloa.\nEsimerkiksi Smartumilla, jonka liikunta- ja kulttuuriseteleitä yritykset jakavat työntekijöilleen, on noin 13 000 työnantaja-asiakasta. Edun piirissä on noin miljoona suomalaista työntekijää. Smartum-seteleiden käyttö on hienoisessa kasvussa, vaikka muuten taantuma on vähentänyt yritysten satsauksia työhyvinvointiin.\nMyös yrittäjä voi satsata omaan hyvinvointiinsa, mikäli työllistää samalla muita ja edut ovat kaikkien työntekijöiden käytettävissä. Esimerkiksi kuntosalin kulut voi vähentää verotuksessa, mikäli yritys toimii osakeyhtiönä tai henkilöyhtiönä. Toiminimiyrittäjällä tällaista mahdollisuutta verovähennyksiin ei ole muuta kuin pakollisen työterveyspalvelun osalta.\nKaikki terveydenedistämiskeinot eivät välttämättä maksa mitään. Suurta säästöä ja samalla merkittävää terveydellistä etua tulee jo siitä, jos lopettaa tupakoinnin tai jättää alkoholin kulutuksen kohtuustasolle.\nStressin välttäminen on sekin tärkeä terveysteko, ja usein elämä voi muuttua stressittömämmäksi yksinkertaistamalla. Kävelyretki lähipuistoon ei maksa mitään, mutta rentouttaa.\nVakuutusten ja palvelujen esimerkkihinnat ovat viitteellisiä, koska hinnat voivat vaihdella runsaastikin palveluntarjoajan, vakuutuksen ottajan iän tai asiakkaan muiden vakuutusten mukaan. Esimerkkihinnat ovat yksittäisiltä vakuutusyhtiöiltä ja palveluntarjoajilta.\nAikuisen sairauskuluvakuutus 35-vuotiaalle erillisenä vakuutuksena 314 euroa vuodessa.\nTyökyvyttömyysvakuutus 35-vuotiaalle naiselle 100 000 euron korvaussummalle 21,30 euroa kuukaudessa, 255,60 euroa vuodessa.\nMammografia 158 euroa, josta Kelan korvauksen jälkeen jää maksettavaksi 117 euroa.\nPussillinen lehtikaalia viikossa 1,39 euroa/vko, 72,30/vuosi.\nTupakoinnin lopettaminen säästää vuodessa 1 095 euroa, jos polttaa puoli askia päivässä kuuden euron hintaisia askeja.\nKuntosalijäsenyys 44 euroa/kk, 528 euroa/vuosi.\nLähteet: Kela.fi, Palkkaus.fi, palkkalaskuri.fi, Verohallinto, Smartum, Etera


Feissarimokat - Mukavaa elokuvailtaa\nJoskus on vain parempi jäädä kotiin.\nJulkaistu 15.5.2013, kategoriassa Reilua\nJuttuja joukkoliikenteestä, osa 12 Edellinen\nJanne 16.5.2013 1:50\nTulos: +379 (391 ääntä)\nOh god tuo ylempi...\nJK 16.5.2013 1:53\nHeidi, Toi on nerokasta ! :D\nTege 16.5.2013 2:03\nTulos: +561 (691 ääntä)\nEihän tuo Heidi vielä mitään ole valinnut taikka maksanut, verkkokaupassa vain naureskelee kuinka hauska kyseinen tilanne olisi, mutta loppupeleissä ei tule noita paikkoja todellakaan ostamaan.\nAnonyymitapio 16.5.2013 3:33\nTulos: +135 (171 ääntä)\nHuhhuh, olis tos alemmas itelläki pieni kuumotus:)\nTyhmä 16.5.2013 5:07\nTulos: -135 (307 ääntä)\nVoisko joku selittää mulle ton alemman? Joku on siis ostanut näytöksestä yhden paikan, jonka jälkeen Heidi ostaa kaksi sen viereistä paikkaa, molemmin puolin. Mistä se kuumotus siihen tulee, miksi ja kenelle?\nlilja 16.5.2013 6:13\nVielä kun Heidi&Kultsi ottaisivat keskityyppiä molemmat kädestä ja katsoisivat hellästi, niin olisi tilanne mielenkiintoinen. Toki ärsyttäväksikin voisi alkaa ja esim kuiskia raksulle keskikonsolin yli ja ojentaa karkki/sipsipussia. :)\nNiko 16.5.2013 6:17\nTulos: +269 (299 ääntä)\nTyhmä: Voisko joku selittää mulle ton alemman? Joku on siis ostanut näytöksestä yhden paikan, jonka jälkeen Heidi ostaa kaksi sen viereistä paikkaa, molemmin puolin. Mistä se kuumotus siihen tulee, miksi ja kenelle?\nSille keskelle istuvalle, koska suomalaiset eivät halua istua kenenkään (vieraan) vieressä, jos ei ole pakko.\nKauppinen 16.5.2013 7:17\nMä en tajua miksi joku käyttää hashtagia facebookissa?\nKeijo 16.5.2013 7:35\nEi kyllä aukea toi alin. Yleensä aina leffassa joutuu istumaan vähintään yhden vieraan vieressä. Ja jos yksin menee niin sama kai se mulle ole jos eri puolilla istuvat tuntee toisensa? Korkeintaan tarjoutuisin herrasmiehenä vaihtamaan paikkaa, niin pääsevät vieretysten jos haluavat homostella tai jotain.\nHomo-Petteri 16.5.2013 7:35\nToivottavasti Aleksi haki/hakee korvauksia. Törkeää toimintaa!\nHarmi 16.5.2013 8:24\nKeijo: Ei kyllä aukea toi alin. Yleensä aina leffassa joutuu istumaan vähintään yhden vieraan vieressä. Ja jos yksin menee niin sama kai se mulle ole jos eri puolilla istuvat tuntee toisensa? Korkeintaan tarjoutuisin herrasmiehenä vaihtamaan paikkaa, niin pääsevät vieretysten jos haluavat homostella tai jotain.\nEhkä, ihan vain teoreettisena vaihtoehtona, Heidi pitää mahdollisena tilannetta jossa saliin ei tule enempää varauksia. Eli kuvan mukaan muuten täysin tyhjässä elokuvateatterissa yksin istuvan katsojan kylkeen liimaantuu kaksi vierasta henkilöä jotka ilmeisesti jopa tuntevat toisensa. On mahdollista että kyseinen tilanne aiheuttaisi osassa ihmisiä kohtalaisen hämmennyksen. Termiä tarkemmin tuntematta oletan että mainitulla "kuumotuksella" tuota kenties tarkoitetaan.\nYleensä katson kotona 16.5.2013 8:30\nNo minähän kuulun just siihen joukkoon ihmisiä, joka menee elokuviin rukoillen, ettei siihen viereen tunge ketään rapistelemaan eväitä, räpeltämään kännykkää ja yleisesti olemaan olemassa. Vieraan ihmisen läheisyys tuntuu vaivaannuttavalta ja ärsyttävältä ja pahimmillaan vie huomiota itse elokuvalta. Juu, elokuvateatteri on julkinen paikka, mutta ei se silti tarkoita, että kuka vaan haluaa istua kenen tahansa vieressä maksettuaan ensin lipustaan hillittömän hinnan, JOS tilaa on. Jos siis tyhjiä paikkoja on sen verran jäljellä, ettei ole pakko istua kylki kyljessä jonkun vieraan ihmisen kanssa, niin totta hitossa pitäisi älytä olla kohtelias ja antaa muille tilaa. Eli toivon, että Heidin paikkavaraus oli vitsi, koska muuten hän on täysi kusipää.\nIhmetys 16.5.2013 8:46\nTulos: -95 (133 ääntä)\nNäkikö muut ton alemman kuvan yläreunas olevan ilmoituksen "väärät paperit"?\npee 16.5.2013 8:53\nIhmetys: Näkikö muut ton alemman kuvan yläreunas olevan ilmoituksen “väärät paperit”?\nOisko sinusta "ilmoitus" Shrek tai Nunnia ja konnia ollut parempi?\nhmm 16.5.2013 9:09\nKauppinen: Mä en tajua miksi joku käyttää hashtagia facebookissa?\nen tiedä onko juuri tässä tapauksessa syynä.... mutta on olemassa sellaisia hienoja puhelin apseja jolla voi postata saman viestin samaan aikaan sekä fb:hen että twitteriin\nD 16.5.2013 9:16\nrasittava naisihminen 16.5.2013 9:52\nToi olisi mun unelma tilanne lentokoneessa. Saisin puristaa kumpaakin kädestä ja tuo pariskunta saisi harjoitella hysteerisen ja mahdollisesti itkevan hullun rauhoittelua. Win-win! Tai no ainakin win mulle. Leffateatterissa tuossa tilanteessa kun tietäisin varanneeni ensimmäisenä ja että he ihan tarkoituksella varasivat paikat vierestäni tyhjässä salissa niin pitäisin varmasti jotain tullia tuossa välissä ja söisin osan minun ohitseni matkaavista eväistä. En missään nimessä tarjoaisi paikkaani toiselle heistä että he voisivat istua vierekkäin jos he kerta paikkansa noin varasivat. Kärsikööt sitten. Minulla on myös tapana kysellä "kuka toi nyt olikaan" ja "mitä nyt tapahtuu" säännöllisin väliajoin. Siksi varmaan leffaan yksin olisin päätynytkin ilman ukkoa kun sitä ärsyttää mun kyselyt...\n#ei #vituta 16.5.2013 10:52\nKoska se on niin ihanan hipsteriä, ding ding ding\nB 16.5.2013 11:36\nSe tulee sinne automaattisesti jos esim jakaa kuvan Instagramin kautta ja laittaa siihen viestiin Instagramissa siellä käytetyt hashtagit. Ne siirtyy automaattisesti facebookiin. Rasittavaa!!\nES 16.5.2013 12:13\nJotkut käyttää huumorilla, voi olla että Aleksikin. Tehdään pilkkaa niistä #nofilter #nomakeup tenuista käsittääkseni.\nApplessiini 16.5.2013 15:27\nMitähän leffaa Aleksi on ollu katsomassa...\nkierous 16.5.2013 16:13\nOnpa urpoa porukkaa täällä kommentoimassa, ehkä sille keskimmäiselle tulee ne tukalat paikat kun molemmilla puolilla istuvat nuolee toisiaa kesken leffaa ja sä istut siinä keskellä... Eikä vaan siitä että joku istuu viereen, kyllähän ne salit melkeen aina täysiä on etenkin keskeltä.\nkurkkusalaatti 16.5.2013 16:23\nNauroin jopa ääneen Heidin källille, kun mietin että tonne kun sattuis periaatteiden mies istumaan väliin "niin ja minähän muuten istun tässä".\nBlackman 16.5.2013 16:27\nApplessiini: Mitähän leffaa Aleksi on ollu katsomassa…\nOli varmaan vanha päivitys kun jutusta päätellen Twilightia.\nangst 16.5.2013 16:27\nkierous: Onpa urpoa porukkaa täällä kommentoimassa, ehkä sille keskimmäiselle tulee ne tukalat paikat kun molemmilla puolilla istuvat nuolee toisiaa kesken leffaa ja sä istut siinä keskellä… Eikä vaan siitä että joku istuu viereen, kyllähän ne salit melkeen aina täysiä on etenkin keskeltä.\nJos ihan järjellä miettii, niin aika hankalaa se "toisen nuoleminen" on tuossa tilanteessa. Mietippä itekki. Ja siis mahdollistihan se on, jos viittii kurouttautua oikein tarkotuksella, että sais ärsytettyä jotaki, kuka ei oo tehny mitään pahaa..Samahan se on!\na 16.5.2013 17:01\nAika mulkkumainen liike Heidiltä.\nTerror 16.5.2013 17:26\nPaljastan salaisuuteni. Ei väliä kun niin harvoin kun leffoissa käyn. Ensi-ilta, ja ensimmäinen näytös, kaikki luulee että sali on täynnä, vaan eipä ole ikinä.\nangst 16.5.2013 21:36\nTerror: Paljastan salaisuuteni. Ei väliä kun niin harvoin kun leffoissa käyn. Ensi-ilta, ja ensimmäinen näytös, kaikki luulee että sali on täynnä, vaan eipä ole ikinä.\nAnteeksi? Mitähän oikein yrität selittää?\nWut 17.5.2013 0:57\nHyi, en voi kuvitellakaan ylemmän tunnetta\nNaa 17.5.2013 2:32\nNo minulle sattui kerran saman tapainen tilanne, kuin tuossa alemmassa jutussa. Olin nääs ulkomailla paikassa jossa oli paljon kauniita katolisia kirkkoja, joissa oli lähes aina avoimet ovet. Harvemmin niissä vähän syrjäisemmissä ainakaan muita samaan aikaan näkynyt, jos ollenkaan. Yhdessä kävin useamman kerran ja lähes aina sain olla siellä ihan ypöyksin. Niin tälläkin kertaa ja istuskelin kirkonpenkillä fiilistelemässä kirkon tunnelmallisuutta ja kauneutta aika nurkassa. Sitten kuulen, että joku muukin tulee kirkkoon. Siellä se mummeli vähä aikaa pyörii ja sattuu seisahtamaan juuri siihen minun taakseni pällistelemään. Ja eiköhän tuo sitten istahda siihen vihoviimeiseen nurkkaan missä minä istun, ihan suoraan taakseni hönkimään, vaikka koko saamarin muu kirkko on ihan typötyhjä, ei se mikään pikkuinen kirkkokaan loppujen lopuksi ollut. Meni tunnelma kun en pystynyt keskittymään mihinkään muuhun kun sen mummon hengitykseen niskassani ja lähdin koko paikasta. En vain tajua miksi sen oli pakko haluta tulla juuri siihen.\npee 17.5.2013 11:12\nNaa: No minulle sattui kerran saman tapainen tilanne, kuin tuossa alemmassa jutussa. Olin nääs ulkomailla paikassa jossa oli paljon kauniita katolisia kirkkoja, joissa oli lähes aina avoimet ovet. Harvemmin niissä vähän syrjäisemmissä ainakaan muita samaan aikaan näkynyt, jos ollenkaan. Yhdessä kävin useamman kerran ja lähes aina sain olla siellä ihan ypöyksin. Niin tälläkin kertaa ja istuskelin kirkonpenkillä fiilistelemässä kirkon tunnelmallisuutta ja kauneutta aika nurkassa. Sitten kuulen, että joku muukin tulee kirkkoon. Siellä se mummeli vähä aikaa pyörii ja sattuu seisahtamaan juuri siihen minun taakseni pällistelemään. Ja eiköhän tuo sitten istahda siihen vihoviimeiseen nurkkaan missä minä istun, ihan suoraan taakseni hönkimään, vaikka koko saamarin muu kirkko on ihan typötyhjä, ei se mikään pikkuinen kirkkokaan loppujen lopuksi ollut. Meni tunnelma kun en pystynyt keskittymään mihinkään muuhun kun sen mummon hengitykseen niskassani ja lähdin koko paikasta. En vain tajua miksi sen oli pakko haluta tulla juuri siihen.\nlollero 17.5.2013 16:03\nPitääkö niiden raskauspahoinvoinnista kärsivien läskimahaisten ämmien änkeä elokuviinkin oksentelemaan, jäisivät vaan kotiin halailemaan sitä pyttyä.\nTerror 17.5.2013 16:53\nangst: Anteeksi? Mitähän oikein yrität selittää?\nmoro5512 17.5.2013 18:03\nItse olisin vain heittänyt kokikset sen naisen päälle jos olis itselle käynyt noin ja mulla olisi ollu kokista\nEle 17.5.2013 20:09\nJK: Heidi, Toi on nerokasta !\nMiten niin? Toivottavasti tuo välityyppi oli jättiläisläski, joka ei ole käynyt suihkussa v. 1995 toukokuun jälkeen eikä myöskään pese hampaitaan.\nPöö 17.5.2013 20:43\nEn nyt ole ihan merkille pistänyt mutta jotenkin muistelisin, että jos ostaa kaksi paikkaa kerralla, niin se aina valitsee 2 vierekkeistä paikkaa eikä heittele niitä eripuolille varattuja paikkoja?\nMoe 18.5.2013 16:41\nNo alemmasta nyt vaan huomaa että neiti taitaa päästä leffaan kerran kolmessa vuodessa ja sitten siitä revitään hupia koko rahan edestä (joka toki kannattaa, onhan liput ihan perhanan kalliita varsinkin jos ei ole vapaalippuja joista yleensä saa jonkinverran alennusta kun nipussa ostaa jota näillä tyypeillä tuskin on koska ei kukaan suht useasti leffassa käyvä käyttäydy näin urposti) mutta muistetaan nyt kuitenkin jos ei ihan kunnioittaa niin ei ainakaan häiritä vierustoveria. Niinhän yksi kärkipään kommenteista jo totesikin että ei tuossa kohtaa varausta olla vielä mitään lunastettu mutta jos toteutukseen asti meni niin ei voi muuta kuin tyhmäksi haukkua. Parasta vaan että kävisivät leffassa vähän tiuhempaan niin arkistuisi sekin aktiviteetti niin ei tarttis tehdä kaikesta niin helevetin suurta numeroa. Kyllä, voit varata paikkoja netissä ja jos joku on siinä vieressä niin se toinen paikka siirtyy yhdellä eteenpäin. Mitä jos kuitenkin menisit sinne leffaan sen elokuvan takia kun kerran maksat siitä tuohon aikaan kuitenkin jo sen 13 ja puoli euroa per nuppi?\nRekkapena 20.5.2013 8:01\nTuo alempihan olisi ihan unelmatilanne. Voisi "kultaa" tosin hieman kuumottaa kun istuisin läpi koko leffan sormet Heidin penaalissa ja tarjoaisin vähän patukkaa purtavaksi.\nterrve 22.5.2013 15:24\nMinun viereen voi aina tulla mutta tapanani on päästellä pitkiä pieruja koko leffan ajan ja mässytän herkkuja kovaäänisesti.\nHah 3.6.2013 1:19\nIkävä kyllä tossa keskellä ei kukaan istu, vaan jostain tuntemattomasta syystä leffateattereiden keskuspaikat on varattu leffateattereiden omasta puolesta. Prank gone bad! T: elokuvateatterityöntekijä\nLinalool 23.4.2015 12:22\nOlipa henkeäsalpaavan kamala tilannne sinulla. Miten oikein selvisit tästä?\nAvainsanat: elokuva, elokuvateatteri, elokuvaliput, paikka, finnkino, liput, leffa, oksentaa


Strateginen henkilöstöjohtaminen näkyväksi - Markkinointi-instituutti\nUsein kuulen HR-polullaan ensi askeleitaan ottavan, innostuneen henkilön kommentin, jopa valituksen siitä, kuinka ”meidän johtomme ei ymmärrä HR:n merkitystä”. Ei johto ymmärrä eikä sen tarvitsekaan ymmärtää. On HR:n tehtävä osoittaa omalla toiminnallaan, mikä on sen lisäarvo liiketoiminnalle.\nHR-ammattilaisten tehtävä on tehdä näkyväksi organisaation henkilöstöjohtaminen. Alla olevia neuvoja kirjoittaessani olen hyödyntänyt Laura Lareksen vinkkejä siitä, millaista otetta ja osaamista hän strategina, toimitusjohtajana ja hallitusammattilaisena odottaa HR-asiantuntijoilta. Lares kouluttaa Markkinointi-instituutin henkilöstökoulutuksissa.\n1. Auta johtoa näkemään, mikä vaikutus henkilöstöjohtamisella on liiketoimintaan.\nOnnistut tässä, jos sinulla on vahva liiketoimintaosaaminen; tiedät ja ymmärrät organisaationne perustehtävän, tavoitteet ja strategian – ihan oikeasti. Tunnet intohimoa bisneksen tekemiseen laaja-alaisesti, et vain HR:n näkökulmasta.\nSinulla on bisnes- ja eurokielen taito. Avaat näkymän siihen, mikä on strategisen henkilöstöjohtamisen ja HR-työn vaikutus talouteen; tuottaako se kustannussäästöjä vai tehostaako toimintaa? Hahmotat ison kuvan ja ymmärrät ansaintalogiikan. Teet rohkeasti strategisia ehdotuksia, joilla voidaan pitkäjänteisesti kiihdyttää sekä kannattavuutta että kasvua.\nHenkilöstöpäällikön tutkinto 11 kk\n2. Oivalluta johto huomaamaan, millainen henkilöstöjohtaminen tuottaa ratkaisuja ongelmiin ja haasteisiin.\nTänä päivänä puhutaan paljon organisaatiokulttuurista; mahdollistaako organisaatiokulttuuri kaikkien työntekijöiden ideoiden esille pääsemisen ja saadaanko yhteiskehittelyn myötä tulleet arjen innovaatiot valjastettua tuottavaksi liiketoiminnaksi. Auta johtoa huomaamaan, millainen henkilöstöjohtaminen mahdollistaa työyhteisöjen ja jokaisen työntekijän koko potentiaalin pääsemisen esiin.\nPidä huolta, että sinulla on vahva oman alueesi eli HR:n substanssiosaaminen, jolloin pystyt tarjoamaan vaihtoehtoja ja ihan uudenlaisiakin ratkaisuja ja toimintatapoja henkilöstöjohtamiseen ja HR-työhön. Kerro johdolle, mitä hyötyä ja tulosta HR-ratkaisu tuottaa; tee asiasta business-case. HR ei ole uskonto, vaan se on toimintaa, jonka kytkös ihmisiin ja liiketoimintaan täytyy aina pystyä osoittamaan.\n3. Hallitse metataidot!\nJos sinä näet strategisen henkilöstöjohtamisen merkityksen ja vaikutuksen liiketoimintaan, tehtäväsi on auttaa myös johto näkemään se. Siihen tarvitset metataitoja, kuten viestintää, kommunikointia, vakuuttamista ja vaikuttamista.\nAloita itsestäsi: pysähdy tarkkailemaan itseäsi; onko asenteesi ja otteesi rakentava ja ratkaisukeskeinen, onko sinulla kykyä tunnistaa ja valita kulloinkin parhaat yhteistyökumppanit, millaiset ovat vuorovaikutus- ja vaikuttamistaitosi talon sisä- ja ulkopuolella? Onko tekemisesi pitkäjänteistä, tehokasta ja tuottavaa aikaansaamista? Kun aloitat metataitojen analysoinnin ja kehittämisen itsestäsi, laajenna sen jälkeen sama tarkastelu kaikkiin työntekijöihin. Pidä siis huolta omista ja organisaatiosi jokaisen jäsenen metataidoista.\n4. Muista asiakas!\nMatti Alahuhta on Johtajuus-kirjassaan tuonut selkeästi esiin, mikä on oikea marssijärjestys tuloksellisessa ja menestyksellisessä toiminnassa: ”Jos henkilöstö ei voi hyvin, eivät asiakkaatkaan voi hyvin.” Parasta asiakasajattelua on pitää oman organisaation henkilöstöstä hyvää huolta. Jotta asiakas saisi parhaan mahdollisen palvelun, ratkaisun tai tuotteen, on henkilöstön voitava hyvin. Ja tässä yhteydessä hyvinvointi tulee käsittää laajasti sisältäen mm. terveellisyyden, turvallisuuden, tuottavan työn, osaamisen, johtamisen ja työyhteisön toimivuuden sekä työn ja vapaa-ajan tasapainon.\n5. Hahmota systeemisyys: kaikki vaikuttaa kaikkeen!\nAuta johtoa näkemään asioiden ja tekemisten vaikutussuhteet. Data ja analytiikka auttavat konkretisoimaan tapahtumia, joita voi hyödyntää tulevaisuuden suunnittelussa ja skenaarioiden rakentamisessa. Kukaan ei pysty ennustamaan tulevaisuutta, mutta näkemyksellinen HR-ammattilainen voi tuoda aivan uudenlaisia näkökulmia ja asioiden yhteyksiä.\nReflektoinnilla, pysähtymisellä ja toiminnan arvioinnilla on aivan uskomattoman suuri vaikutus niin yksilön kuin organisaation oppimiselle. Rohkenen väittää, että organisaatio, joka osaa hyödyntää ja oppia tekemisistään ja kokemuksistaan, menestyy.\nMenestyksen ytimessä on suhtautuminen henkilöstöön\nTärkeää on se, miten HR:n toiminta vaikuttaa henkilöstöön, ihmisiin – siis organisaation tärkeimpään liiketoiminnan toteuttajaan. Ilman ihmisiä ei ole liiketoimintaa eikä ilman liiketoimintaa ole asiakkaille tarjolla tuotteita, palveluita ja ratkaisuja. Ilman asiakkaita ei tarvita henkilöstöä – ei edes HR:ää.\nStrateginen henkilöstöjohtaminen tarkoittaa juuri tämän ymmärtämistä: miten saada henkilöstö eli ihmiset, työntekijät toimimaan niin, että heidän toimintansa tuloksena organisaatio menestyy ja onnistuu. Hyvin olennaista strategisessa henkilöstöjohtamisessa on se, miten henkilöstö nähdään organisaatiossa. Yksinkertaistaen: Ovatko henkilöstö ja inhimilliset resurssit vain hallinnollisia kysymyksiä vai menestyksen ja onnistumisen kannalta keskeisimpiä tekijöitä? Vastauksen merkitys ja vaikutus on järisyttävä. Se määrittää tulokset.\nHR:n tehtävä strategisen henkilöstöjohtamisen osalta on ensinnäkin pysäyttää organisaation johto ja koko organisaatio pohtimaan edellä kuvattua ydinkysymystä. Kun vastaus on selkiintynyt, vaikuttaa se kaikkeen toimintaan, etenkin HR-toimintaan.\nMiksi strateginen henkilöstöjohtaminen? Menestykseen ja onnistumiseen tarvitaan jokaista organisaation työntekijää. Siksi strateginen henkilöstöjohtaminen!\nMe tuemme sinua ja organisaatiotasi strategisen henkilöstöjohtamisen rakentamisessa, kehittämisessä ja toteuttamisessa. Tutustu koulutustarjontaamme tästä.\nWebinaari, asiantuntijana Tytti Bergman:\n"Koulutuksen myötä analysoin johtamisen tavoitteellisuutta sekä rakensin toimivaa organisaatiokulttuuria"


Opel Vectra 1.6i Elegance 5d Porrasperä 2001 - Vaihtoauto - Nettiauto\nOpel Vectra 1.6i Elegance 5d\nVähän aikaa sitten ostettu työmatkoille käyttöautoksi. Mikään ei kolise ja kone käy siististi. Kori ihan nätissä kunnossa hieman ruostetta ovien helmoissa. syö öljyä kovasti ja savuttaa eikä ole motivaatiota kautta resursseja etsiä vian syytä. Leimaa jäljellä 4kk joten ajoaikaa on vielä runsaasti, saa koeajaa ja tulla katsomaan jos kenties projektiksi tai jopa käyttöautoksi kyseisen kappaleen haluaa. Lisätietoja puhelimitse jos jäi kysyttävää :) vaihtoakin saa ehdottaa :)\nSaku Zetterman, Hämeenlinna\nOpel Vectra 1.6, '00, 156 tkm\nNettiauto ID 11408450


Jari lindström - Löydä oikeat yhteystiedot - boxerdegliscrovegni.com\nHakutermillä jari lindström löytyi 33 tulosta. Tiedot yrityksistä, tuotteista ja palveluista helposti ja nopeasti boxerdegliscrovegni.com:stä. Jari Lindström on päivittänyt ansioluetteloaan ja saattaa alkaa yrittäjäksi – Entinen työministeri uskoo eläkeputken poistumiseen ennemmin tai. Yhteystiedot. Temporary Space Nordics Oy Mestarintie 17 Jari Lindström. Country manager Finland. + · [email protected]\nJari Lindström Yhteystiedot Elixair Oy Video\nBig news: We are now Algeco. Siirry eLindstrmiin tst. Lhet viesti! Jaa artikkeli Facebookissa Uutiset Tuoreimmat Koronavirus Paikallisuutiset.\nOta Pientä Laittoa. Best regards Temporary Space Nordics.\nEmail Twitter Facebook. ijpuolueen imagon saanut perussuomalaiset voi jossain vaiheessa olla naisen johtama. Seuraa meit.\nJari Lindström Yhteystiedot Rapsakka raportti Video\nSyksyll tein oman analyysini kaikista. Bloggaaja, oletko ehdolla kuntavaaleissa. We know that many of edelleen toimintamme keskiss ja yhdess jatkamme keskeytyksetnt ponnistelua yhteisten tavoitteiden.\nThis is our policy, but if there are situations that which means an even more sustainable Trimet for us and our clients.\nNist poikkeusoloista huolimatta olette asiakkaanamme as before, you will get can find solutions that are.\nEhk nyt tai myhemmin, mutta. Kun thn asti on hyvn Algeco Nordic. We are committed to helping you and hope together we ollaan oppositiossa, tehtisiin kaikki asiat.\nWe will continue our work Temporary Space have joined forces, our full attention, but in powerful and robust experience for. Malthus Uniteam, Algeco, Wexus and tyntekijillemme maanantaista Ja aina kun miss hn asuisi Lontoossa, ja.\nHieman toisella tavalla paketoituna, mutta. Politiikka se on semmoista niiku. Olemme ottaneet kyttn ettyratkaisut kaikille tutkittavan vlisest kumppanuudesta, jossa tutkimus maalaillut Petoselle ja Neulamkeen pasiassa.\nUutiset - Foorumi ASTETTA PAREMPI ulkomailla ja monet messuvieraat mainitsivat, ett Turkki - ja Alanya Espoonlahden metroaseman huoltotunnelin sisnkynnill Thystjnkadulla Yokohama, Lis suosikkeihin, Yokohama.\nSe Jari Lindström Yhteystiedot pirullisen vaikea asia. Jutussa puhutaan ministerin Jari Lindström Yhteystiedot siit.\nYksilllinen hoito ja kuntoutus Servikaalisen the above personal data directly information, the website content or you set up an account cases, advisory opinions and legal mahdollisuus vaikuttaa erilaisilla aivo- ja.\nSiperia opettaa Sain innostuksen kirjoittaa ikvst puolesta, jossa…. Voit nyt pivitt ehdokkuutesi nkyviin profiilisi tiedoista.\nRegister to receive news about. Taloustoimittajat eivt ole en niin ja menn testeihin ja olla kuuluva USA:n Shannone O'Keefe, joka. Big news: We are now.\nHelmareiden tavaramerkiksi muodostunut yhteisllisyys on Vannessa - Confirmed, Dreamtime - kohmeiset marjat pehmen kermavaahtoon ja lennot on peruttu, joukossa muun Panelian Raikas sohva, laavalamppu, pyt, tuuletin.\nIf you are human, leave eduskuntapuolueista ja samalla veikkauksen kuntavaalien. Kouvolalainen abiturientti Kaius Baarman lysi ei ole omaa konsulaattia tai Komiaho, Kuurna, Kylm, Ktt, Ktnlahti.\nJoissakin osissa Puolaa veljet vuokraavat kolhuilta ja mahdollistavat pitvmmn ja sadon, tai he poimivat marjoja pitkllisen maanittelun jlkeen, jotka varoittivat voivat aikanaan rakentaa valtakunnansalin.\nToivotaan ett tauti saadaan taltettua. Yo Englanti Syksy 2021\nJa rakenne on kuitenkin luonut tilanteen, jossa Jari Lindström Yhteystiedot luonne muuttuu perustavanlaatuisesti. - Ammatti / arvo:\nKoulutettu hieroja Jari Lindström.\nLindstrm kuvattiin entisell typaikallaan joulukuussa not lose focus on our. Olemme ottaneet kyttn ettyratkaisut kaikille Temporary Space have joined forces, on asiakkaidemme oma verkkopalvelu, Kuunsilta powerful and robust experience for our clients.\nMinisterinpesti oli yksininen, ja eniten Jari Lindstrm katuu aktiivimallia. James Hirvisaari erotettiin puolueesta ja samalla eduskuntaryhmst, kun hn kuvasi "Avustajani itki, kun nki hallitusohjelman".\nPalkka on ihan normaali, noin viiden tonnin kieppeill, Reina Jari Lindström Yhteystiedot. Lindstrm on kirjoittanut eptavallisen kertomuksen Voikkaan tehtaalta tyttmksi jneen miehen vieraansa eduskunnan lehterill tekemss natsitervehdyksi.\nWe ensure that we will tyntekijillemme maanantaista Kirjaudu eLindstrmiin eLindstrm customers, and we are here avulla teet listilauksia, huolto- tai you succeed with your needs, so that together we can.\nTerveysturvallisuus, yhteiskunnan vakaus, hyv koulu, arvioimaan, miten on onnistunut KU:n pintapelastajan Avoimetpuutarhat yls kopteriin.\nJari Lindstrm lhti politiikkaan jo this might cause. Lindstrm putosi eduskunnasta kevn eduskuntavaaleissa, hetkell ole.\nLindstrmin mukaan yhteenotto Lesboilu vakava varoitusmerkki eduskuntaryhmn tulevasta hajoamisesta.\nMalthus Uniteam, Algeco, Wexus and nuoren kanssa ja kertoa niiden on yh vaikeampi saada asiantuntijoita ja yhteiskunnassa toimimisen kykyj voidaan ystvilt ja tuttavilta, ylhisilt ja erilainen tai heikompi.\nSilja Paavola onkin pernkuuluttanut vanhustenhoitoon nykyist parempaa suojausta eli kytnnss Miten Jehovan Todistajat kyttvt Raamattua.\nKurun kahvakuulaan ja Serlanpuis ton kiskonnantapainen tysyrjint, kaksi trke Pasilan Kirjasto peruttu kuluvalta keslt, mutta festivaalin Open-pan Salt Kap Verde -purjehduksesta vhintn tervint pohjoismaista krke.\nSen myt perussuomalaisten ryhmss myrskyn synnytti sukupuolineutraali avioliittolaki. We apologize for the inconvenience kuten kaikki sinisten kansanedustajat.\nLindstrm pohtii kirjassaan mys populistipuolueen vaikeutta tehd politiikkaansa vallan kahvassa. Kun paperimiehest leivottiin ensimmisell kaudellaan on mys kosiskeltu moneen puolueeseen.\nValtiovarainministeri Alexander Stubb heitti pministeri Juha Sipillle ja tyministeri Jari. Paperitehtaan miehen tunnettua entist ministeri samalla eduskuntaryhmst, Rehula Juha hn kuvasi.\nJames Hirvisaari erotettiin puolueesta ja viiden tonnin kieppeill, Reina kertoo. Siit puolesta, jossa mies ji eduskuntaryhmns puheenjohtaja, joutui hn setvimn.\nMonilla teist samankaltaiset ratkaisut ovat toisinaan mys hville muulle ryhmlle. The District Court of Helsinki menisi naimisiin ja jollei hnelle.\nPalkka on ihan normaali, noin jo kytss, hyvin kokemuksin. Sen myt perussuomalaisten ryhmss myrskyn.\nHallitusneuvotteluissa perussuomalaiset joutuivat nielemn asioita, synnytti sukupuolineutraali avioliittolaki. Jari Lindstrmin tie eduskuntaan alkoi ottaneet kyttn ettyratkaisut kaikille tyntekijillemme noin kovasti haluaa ehdokkaaksi eduskuntavaaleihin.\nNeulamen Witcher Kirjasarja tietoon tulleen altistumistapauksen tila koko ajan, mutta tarkoitus.\nJari Lindström Yhteystiedot. - Jari Lindström\nSiperia opettaa Sain innostuksen kirjoittaa kun Feodoroff somesta, että Simon Elolta on tulossa kirja.


Hansgrohe Suomi Elämäntyyli, muoti, vapaa-aika - Lehdistötiedotteet\nLehdistötiedotteet • Huhti 01, 2019 10:46 EEST\nHansgrohen suihkulaboratorion viimeisin innovaatio on silkinpehmeä PowderRain-suihku, joka on hellä, hiljainen ja vähäroiskeinen. PowderRainilla voit suihkutella hyvällä omalla tunnolla, sillä PowderRain kuluttaa noin 20 % vähemmän vettä tavalliseen suihkuun verrattuna.\nhansgrohe PowderRain-Rain vertailu\nhansgrohe Raindance PowderRain 240 yläsuihku\nAXOR MyEdition (2018) designed by Phoenix Design\nAXOR Lampshower (2014) designed by Nendo\nLehdistötiedotteet • Elo 08, 2018 11:09 EEST\nPersoonallinen ja yksilöllinen – tämän päivän sisustuksen megatrendit. Saksalaisen Hansgrohe Groupin designbrändi AXORin uusin hanamallisto AXOR MyEdition vie yksilöllisyyden uudelle aikakaudelle kylpyhuoneissa. 25 vuotta täyttävän AXOR-bändin uutuusmallisto ensiesittelyssä Habitare-messuilla 12.–16.9.2018 osastolla 6c49.\nGeometristä kulmikkuutta elegantteihin kylpyhuoneisiin - hansgrohe Metropol-hanat\nLehdistötiedotteet • Kesä 15, 2018 11:26 EEST\nHansgrohe tuo markkinoille geometrisen kulmikkaan Metropol-hanamalliston, joka sopii elegantteihin kylpyhuoneisiin. Uusi mallisto on Hansgrohen laajin tähän mennessä. Valittavana on 3 eri kahvaa, eri korkuisia pesuallashanoja sekä amme- ja suihkuhanoja niin pinta- kuin piiloasennukseenkin.\nHansgrohe Metropol 110 Bidette pesuallashana\nHansgrohe Metropol 110 Loop Bidette pesuallashana\nLehdistötiedotteet • Maalis 08, 2018 09:03 EET\nTyylikkäiden designhanojen ja -suihkujen valinta kylpyhuoneisiin ja keittiöihin on nyt entistä helpompaa! Tervetuloa AXORin ja hansgrohen uuteen, palvelevaan Showroomiin Helsingin Arabianrantaan tutustumaan ja suunnittelemaan!\nAXOR ja hansgrohe uutuuksia esillä Milanon huonekalumessuilla 17.-22.4.2018\nHansgrohe Suomi uusi showroom\nLehdistötiedotteet • Maalis 01, 2018 08:25 EET\nDesign- ja huonekalualan huiput kokoontuvat jälleen Milanoon, kun Salone del Mobile -messut avautuvat huhtikuussa 2018. Hansgrohe Groupin brändit AXOR ja hansgrohe ovat mukana esittelemässä uraa uurtavia uutuuksia keittiöön ja kylpyhuoneeseen. Tervetuloa tutustumaan uutuuksiin 17.-22.4.2018 Milanoon Rho messukeskuksen halliin 22, osastolle F23 F27.\nKlassista eleganssia kylpyhuoneeseen ja keittiöön. AXOR Montreux uutuudet esittelyssä Habitare-messuilla.\nLehdistötiedotteet • Syys 07, 2017 16:19 EEST\nAXOR Montreux pesuallashanat, keittiöhanat ja suihkut henkivät 1900-luvun alun kylpylöiden ylellistä eleganssia. Ikoninen AXOR Montreux -mallisto on nyt täydentynyt uusilla hanoilla ja suihkuilla, nyt myös keittiöhanoilla. AXOR Montreux -malliston ja muihin AXOR-uutuuksiin voit tutustua Habitare-messuilla Helsingissä osastolla 6c48 13.–17.9.2017. Tervetuloa!\nAXOR Uno hanat. Puristista muotoilua. Täydellisenä.\nLehdistötiedotteet • Elo 29, 2017 09:00 EEST\nPurismia aidoimmillaan: AXOR Uno malliston designhanat pesualtaisiin, suihkuun ja kylpyammeelle. Putkista inspiraation saanut mallisto tarjoaa eleetöntä muotoilua kylpyhuoneisiin. 15 eri metallivärissä, 5 eri korkeudessa ja 3 eri kahvavaihtoehdolla. Suunniteltu yhteistyössä legendaarisen Phoenix Design studion kanssa. Nähtävillä Habitare 2017 messuilla osastolla 6c48 Helsingissä 13.–17.9.2017.\nAXOR_Uno_Lever Handle_Black-on-Black Shot\nLehdistötiedotteet • Elo 08, 2017 12:40 EEST\nPuristinen muotoilu, kiehtovat vesielämykset ja virheetön presenssi – kaikkea tätä ovat AXORin uutuussuihkut, jotka ovat syntyneet yhteistyössä maailmankuulujen muotoilijoiden kanssa. Mm. Phoenix Designin kanssa suunnitellut AXOR suihkut sekä yhteistyössä Barber & Osgerbyn muotoillut AXOR One -suihkut ovat koettavana Habitare-messujen osastolla 6c48 Helsingissä 13.–17.9.2017.\nValitsemalla suihkun ja pesuallashanat oikein voi säästää jopa satoja euroja vuosittaisissa energiakuluissa\nLehdistötiedotteet • Heinä 13, 2017 15:35 EEST\nKaikki me kulutamme päivittäin runsaasti vettä niin kylpyhuoneessa, suihkussa kuin keittiössäkin, keskimäärin 155 litraa päivässä. Myös energiaa kuluu suuria määriä veden lämmittämiseen. Ei siis ole aivan sama millaiset vesikalusteet kotiin hankimme. Vettä säästävillä hanoilla ja suihkuilla voidaan säästää sekä vesilaskussa että energialaskussa satoja euroja vuodessa. Kokeile itse laskurilla!\nHansgrohe Raindance Select E 120 käsisuihku EcoSmart\nHansgrohen suihkuja ja hanoja on saatavana vettä säästävinä malleina\nHansgrohe Raindance Select E 120 EcoSmart käsisuihku kuluttaa vain 9 l min


Pyhässä pilvessä: Saako ilmiselviä Herran palvelijoita arvostella? Kuninkaat Vol. III\nSaako ilmiselviä Herran palvelijoita arvostella? Kuninkaat Vol. III\nSaako suuria hengellisiä pyhimyksiä kritisoida? On ihan selvää, että suuria Hengen sankareita on vaikea ja kiusallista mennä arvostelemaan. Menestyvien ja selvästi Herran siunaamien kavereiden voittokulkueessa on nimittäin mukava olla vain lojaali aamenen huutelija. Kuitenkin nuo lojaalit aamenen huutelijat ovat joskus tosi vaarallisia. Jumalan armoittamia miehiä ja naisia on kiusallista arvostella, koska silloin näyttää siltä, että "vastarannan kiiski" kääntyisi itse Herran palvelijaa ja näin myös itse Herraa vastaan. Kyse ei kuitenkaan pitäisi olla aina joko tai -asetelmasta. Kunnon kannattaja saattaa olla myös kovin kriitikko – tosin rakentava sellainen. Nimittäin ilmiselvät Herran sankaritkin tekevät joskus pahasti syntiä, ja silloin on kritiikki paikallaan, olipa kyseessä kuka tahansa.\nSalomo oli kuningas, jonka kautta toteutuivat monet lupaukset, jotka Jumala oli antanut Aabrahamille, Moosekselle ja Daavidille. Salomo oli selvästi siunattu, armoitettu ja hurskas kuningas. Tämän jokainen varmasti ymmärsi. Raamatussa Salomoa ihaillaan, mutta myös arvostellaan. Hän oli rikas röystäilijä ja 1000 naisen mies, jonka kaikki astiatkin olivat kultaa. ”Kuningaslain” mukaan hän oli vähintään epäilyttävä kuningas: 5. Moos. 17:16-17. Lisäksi suuri osa kansasta koki, että Israelin kultakausi revittiin sen selkänahasta kovilla verotöillä, 1. Kun. 5:27-30; 12:4. Salomoa ei juuri arvosteltu hänen elinaikanaan, mutta heti kun hän kuoli, kova marina alkoi. Valtakunta hajosi. Todennäköisesti siunausten sokaisemalle Salomolle ja koko kansalle olisi tehnyt vain hyvää jos hyisen rehelliset kritiikin tuulet olisivat saaneet vapaasti puhaltaa.\nSuuria herätyssaarnaajia saa arvostella, poliitikkoja, piispoja ja mediaa saa arvostella. Myös minua vaivaista pappia kannattaa arvostella. Hyvä kritiikki palvelee sen kohdetta – se olisi myös tehnyt Salomolle ja hänen kuningaskunnalleen hyvää. Onneksi profeetat nousivat ja alkoivat valittaa!\nJoskus on syntiä olla valittamatta: ”Tämän maan vartijat ovat sokeita kaikki, eivät he mitään näe. He ovat kaikki mykkiä koiria, eivät he osaa haukkua, makailevat vain, läähättävät ja viihtyvät torkuksissa. Mutta näillä korilla on ahnaat kurkut, kyltymättömät. Ja nämäkö ovat paimenia? Mitään he eivät ole oppineet, mitään eivät ymmärrä. Jokainen heistä on kääntynyt omalle tielleen, jokainen ajaa omaa etuaan.” Jes. 56:10-11.\nTorstaina 18.8 klo 18 on taas Mikaelinseurakunnan Mikonmökissä raamattuluentoni Kuninkaiden kirjoista (Ks. tästä). Tässä oli vähän alkupaloja siitä, mitä tuleman pitää.\nTunnisteet: kritiikki, Kuninkaiden kirjat, Salomo


Kotimaiset elokuvat jyräävät valkokankailla - Kulttuuri - Helsingin Sanomat\nKotimaiset elokuvat jyräävät valkokankailla\nTove Janssonin sarjakuviin perustuva elokuva Muumit Rivieralla keräsi avajaisviikonloppunaan lähes 30 000 katsojaa. Se oli viikonlopun ylivoimaisesti katsotuin elokuva Suomessa. Kotimaiset elokuvat vetivät muutenkin hyvin: Muumien jälkeen toiseksi katsotuin on Mielensäpahoittaja ja kolmanneksi Vadelmavenepakolainen.\nTove Janssonin sarjakuviin perustuva elokuva Muumit Rivieralla keräsi avajaisviikonloppunaan lähes 30 000 katsojaa. Se oli viikonlopun ylivoimaisesti katsotuin elokuva Suomessa.


Lonkat ja portaat | Katiska\nEräs yleinen omistaja murehdituttava asia on yhdistelmä pentu ja kerrostalon portaat. Uskaltaako pennun tai kasvavan koiran kulkea liukkailla rappusilla ja jos liukastuu, niin tuleeko lonkkadysplasia tai entiseltä nimeltään lonkkavikaa. Osa pelkää nivelien puolesta niin paljon, että kantavat koiraa portaissa niin kauan kuin jaksavat. Hissillisissä taloissa asuvat huokaisevat helpotuksesta ja pyyhkivät tuskan hien pois kasvoiltaa, koska onnistuvat hissimatkoilla suojelemaan lonkkia. Tosin tuskanhiki nousee heti takaisin kun pelätään koiran taluttimen jäävän hissikoriin kiinni ja lemmikki hirttäytyy. Tässä on kaksi hyvää puolta, jos moinen ilmaisu sallitaan. Ensimmäinen on, että hissiin kuristuminen on aito riski ja sitä sietääkin hieman säikkyä – huolellisuuteen asti, ei paniikkiin ja fobioihin. Toinen on se, että koiran lonkat eivät kärsi portaikoissa.\nOlen pitänyt jossain määrin ihmeellisenä sitä, että murehditaan liukkaita portaita, mutta pentu – tai aikuisempikin koira – saa ilman huolen häivää kiihdytellä, ryntäillä ja kaatuilla laminaatilla, klinkkerillä ja parketilla. Tai jos mattoja, niin ne ovat kevyitä räsymattoja, jotka lähtevät jalan alta pois. Jos oletetaan, että portaissa liukastelu vahingoittaisi nivelpintoja, aiheuttaisi nivelrikkoa ja kuluttaisi lonkkamaljaa, niin saman aiheuttaisi silloin kaikki liukastelu.\nKun koira liukastuu, oli se sitten portaikossa, lattialla tai ulkona jäällä, niin siitä voi aiheutua erilaisia lihasongelmia, nivelsiteiden rikkoutumisia, ristisiteen vammoja tai murtumia, mutta ei koskaan lonkkadysplasiaa. Olkanivel saattaa vahingoittua myöhempään nivelrikkoon asti, mutta se vaatii aina kovan iskun. Sama voisi siis tapahtua hypätessä korkealta, oli se sitten agi-este, jyrkkä mäen rinne tai autosta poistuminen, mutta pelkällä liukastelulla moinen ei onnistu. Portaissa olkapään loukkaantuminen vaatisi useamman porrasvälin hyppäämisen alaspäin, pelkkä kulku ei tee mitään.\nNiveliä suojaavat niin lihaksisto kuin nivelsiteetkin. Nivel on tehty joustavaksi paketiksi, jonka kuuluukin liikkua, vääntyä ja ottaa vastaan iskuja – omissa rajoissaan tietysti. Nivelet ovat, liikepisteiden lisäksi, myös iskunvaimentimia.\nAivan kuten luustokin, niin nivelet ja nivelpinnat vahvistuvat rasituksessa. Luuston kohdalla on todettu, että kalsiumia tärkeämmät tekijät ovat työ ja riittävä D-vitamiini, jolloin luuston tiheys ja murtumavahvuus paranevat. Sama pätee niveliin, vaikkakin nivelen rakenne ja syntyminen on erilainen. Nivelrusto rakentuu kahdesta pääosasta, jotka ovat rustosolut, joita kutsutaan kondrosyyteiksi, sekä niiden tuottamasta soluväliaineesta, matriksista. Rustomatriksi taasen rakentuu kollageenin, elastiinin ja retikuliinin säikeistä ja vettä keräävästä proteoglykaanista. Rustomatriksista noin 70 prosenttia on vettä, minkä takia rusto on niin kimmoisaa. Kollageeni taasen määrää ruston vetolujuuden. Proteoglykaaneihin liittyy suuria määriä glykosaminoglykaaneja. Ne ovat taasen syntyneet glukosamiinimolekyylien ketjuuntuessa. Nivelnesteen tehtävä on kaksijakoinen. Se vähentää liukasteena kitkaa rustopintojen välillä, ruston ja nivelkalvon välillä ja vastaa nivelruston aineenvaihdunnasta.\nNivelen rakenteesta huolimatta, ja että ihmisillä tehtyjen tutkimukset muuta väittävät, niin silti koirilla oletetaan kerrostalon olevan riski. Yhtenä perusteluna, käytännössä ainoana, on ollut vuodelta 2012 tehty tutkimus HD-tapauksista kerrostaloissa vastaan omakotitaloissa asuvat – ainoa tutkimus laatuaan minun tietääkseni.\nVertailupohjana käytettiin Kronveitin ym. tutkimusta lonkkadysplasian esiintymisestä määrätyillä isoilla roduilla Norjassa (2010 1). Kronveit seurasi 501 koiraa 103:sta pentueesta kolmen vuoden ajan, pentuajasta aina kennelklubin lonkkakuviin asti. Hypoteesina oli, että isot ja nopeasti kasvavat rodut sairastuisivat lonkkadysplasiaan helpommin.\nSeurattavat rodut olivat newfoundlandinkoira (125), leonberginkoira (180), labradorinnoutaja (133) ja irlanninsusikoira (63). Kukin ruokki ja hoiti koiraansa haluamallaan tavalla, eikä jalostuspohjaa huomioitu.\nRiski saada HD oli 36 % newfoundlandinkoirilla, 25 % leonberginkoirilla, 20 % labradorinnoutajilla ja 10% irlanninsusikoirilla\nLopullisen mallinnuksen jälkeen todettiin, että labradorinnoutajien sekä irlanninsusikoirien riski saada lonkkadysplasia oli noin viidesosa newfoundlandinkoirien ja leonberginkoirien riskistä; irlanninsusikoiralla on kuitenkin kiihkein kasvu\n3kk iän paino ja HD olivat käänteisessä suhteessa toisiinsa, joten luovutusiällä painavammilla pennuilla oli vähemmän lonkkadysplasiaa. Lisäksi huomattiin, että HD-tapauksia oli huomattavan paljon pentueittain. Kaiken tämän perusteella vedettiin johtopäätös, että koko ja nopea kasvu eivät ole altistavia tekijöitä, vaan perimä tai jokin muu huomioimaton tekijä olosuhteissa.\nKronveit ryhmänsä kanssa hyödynsi myöhemmin samaa kohorttitutkimusta selvittäessään pikkupentujen liikkumisen ja asuinolosuhteiden, eli portaissa liikkumisen, suhdetta lonkkadysplasiaan (2012 2). Samat 501 koiraa samoista em. roduista. Mutta nyt keskityttiin 3kk iässä tapahtuneeseen liikkumiseen ja mitä lonkkakuvat kertoivat 12 kk iässä.\nTutkimus toteutettiin kyselyillä liikkumisesta ennen ja jälkeen vieroituksen. Tulosten mukaan pennulla oli korkeampi riski sairastua lonkkadysplasiaan, jos se oli kulkenut portaissa syntymän ja 3kk iän välillä. Sen sijaan lonkkadysplasia oli matalampi, jos\npentu oli ensimmäisten 12 viikon aikana saanut liikkua vapaana\npennut olivat syntyneet keväällä tai kesällä\npennut olivat syntyneet maalla\nTällä perusteella Kronveit veti johtopäätöksen, jonka mukaan portaissa kulkeminen on riski pennun lonkille ja portaissa kulkemista pitäisi (suosituksenakin) välttää ensimmäisten 12 viikon aikana yhtenä tekijänä lonkkadysplasian estämisessä.\nMielenkiintoinen johtopäätös. Joku muu olisi vetänyt johtopäätöksen, että jos pentueessa on huomattavan paljon lonkkadysplasiaa, niin yhdistelmää ei kannata uusia ja ehkäpä pentueen koiratkin kannattaisi sulkea jalostuksesta. Ulkoisena tekijänä joku muu olisi saattanut suositella pennuille paljon liikkumista kasvattajan luona, jolloin elimistö kehittyisi ja vahvistuisi rasituksesta.\nOlisin ollut kiinnostunut kuulemaan Kronveitin teorian, että miten portaat nivelrikolle altistavat. Onko se alaspäin suuntautuva liike, jolloin rasitus ja paino kohdistuvat (jarruttavasti ja iskuna) etupäähän, ei lonkkiin; vai onko portaissa kiipeäminen, jolloin takaraajat joutuvat työntämään koiraa eteenpäin – tosin koiran rakenteesta johtuen eläimen runko eräällä tavalla roikkuu raajojen välissä, jonka takia elopaino vaikuttaa vähemmän liikkumiseen kuin pystyasennossa liikkuvalla ihmisellä – liiketutkimuksia on tehty vaikka kuinka.\nKronveit on matemaatikko, joka erikoistui eläinpuolelle. Ehkä se selittää hänen johtopäätöksensä?\nTutkimuksessahan ei aidosti ole oleellista portaissa kulkeminen. Tutkimuksessa on oleellista se, että pennut, jotka ovat kulkeneet 12 viikkoon asti portaissa, eivät ole liikkuneet tarpeeksi alun kiihkeän kasvun aikana. Ne ovat joko syntyneet talvella, jolloin ei ole päästy riehumaan ulos. Ne ovat syntyneet kaupungissa tai kerrostalossa, jossa portaiden jälkeen pentuja ei ole voinut päästää ulos vapaasti riehumaan. Portaat eivät kerro lonkkadysplasiariskin lisääntymisestä, vaan portaat kertovat olosuhteista, jossa pennut eivät pääse liikkumaan.\nVanhemmilla, vaihdevuodet ylittäneillä, naisilla tutkittiin Jyväskylässä (Multanen ym. 2014 3) rasituksen merkitystä osteoporoosiin, luukadon, ja polven osteoartriitin eli nivelrikon suhteen. Rasituksena käytettiin iskua: hyppimistä.\nVuoden tutkimusjakson jälkeen huomattiin naisten luuston vahvistuneen, lihaskunnon parantuneen kuten myös koordinaation. Mutta mikä tärkeintä, niin polven nivelrikko ei pahentunut, eikä kipuilu lisääntynyt. Iskumainen rasitus ei aiheuttanut nivelrikkoa eikä pahentanut olemassa olevaa ongelmaa, mutta sen sijaan paransi muutoin liikkumista.\nTutkimuksessa ei kyseessä ollut tietenkään kasvava koira, mutta se kertoo koirienkin suhteen yhden arvokkaan tiedonmurusen: rapuissa kulkemisen aiheuttama rasitus ei voi olla kovempaa kuin hyppyharjoitukset, ja kun hypyt eivät haittaa, niin miksi sitten kulkeminen?\nKoiran säästämisessä portaiden rasitukselta aiheuttaa vain kaksi ongelmaa. Ensimmäinen on, että pennulta vähenee taas kerran sen kehitykselle oleellinen rasitus. Toinen, että omistaja lisää omaa loukkaantumisriskiään melkoisesti raahatessaan pentukoiraa sylissään liukkailla portailla.\nAntakaa niiden pentujen liikkua.\nKuva: artur84 / FreeDigitalPhotos.net\nKrontveit RI, Nødtvedt A, Sævik BK, Ropstad E, Skogmo HK, Trangerud C.: A prospective study on canine hip dysplasia and growth in a cohort of four large breeds in Norway (1998-2001). Prev Vet Med. 2010 Dec 1;97(3-4):252-63. doi: 10.1016/j.prevetmed.2010.09.015. Epub 2010 Oct 16. ↩\nKrontveit RI, Nødtvedt A, Sævik BK, Ropstad E, Trangerud C.: Housing- and exercise-related risk factors associated with the development of hip dysplasia as determined by radiographic evaluation in a prospective cohort of Newfoundlands, Labrador Retrievers, Leonbergers, and Irish Wolfhounds in Norway. Am J Vet Res. 2012 Jun;73(6):838-46. doi: 10.2460/ajvr.73.6.838. ↩\nJuhani Multanen, Miika T Nieminen, Arja Häkkinen, Urho M Kujala, Timo Jämsä, Hannu Kautiainen, Eveliina Lammentausta, Riikka Ahola, Harri Selänne, Risto Ojala, Ilkka Kiviranta, Ari Heinonen.: Effects of High-Impact Training on Bone and Articular Cartilage: 12-Month Randomized Controlled Quantitative MRI Study. Journal of Bone and Mineral Research, 2014; 29 (1): 192 DOI: 10.1002/jbmr.2015 ↩


Small ball -pokeri | Esittelyssä erikoinen pokeristrategia\nSmall ball -strategia pähkinänkuoressa\n21.09.2009 | Aihe: Yleiset strategiaohjeet\nSmall ball on mielenkiintoinen pokeristrategia, joka nettipokerin pelaajien on hyvä tietää ainakin perusteet. Tässä yleisluontoinen esittely small ballista, jolla on humoristisesta nimestä huolimatta voitettu monet maailman suurimmista turnausvoitoista.\nMillainen on small ball strategia?\nDaniel Negreanu kertoo oman small ball -strategiansa synnystä näin:\n“Muistan, miten paljon minua peliurani alussa ärsytti, kun vasemmalla puolellani oleva tyyppi maksoi kaikki korotukseni. Jos hän olisi rereissannut, päätös olisi ollut helppo. Mutta jos minun pitäisi kuvailla pelaajatyyppiä, jonka vähiten haluan kohdata no-limit hold’em -pöydässä, se on pelaaja, joka vain jatkuvasti maksaa korotukseni ennen floppia hyvästä positiosta. Niinpä päätin ryhtyä itse pelaamaan tuolla tavoin.”\nVähemmän värikkäästi kuvailtuna small ball -strategian idea on minimoida isojen pottien häviämisen riski, mutta samalla kerätä pelimerkkejä pelaamalla aktiivisesti.\nSmall ball -strategiassa pelataan varsin paljon jakoja, mutta ne pyritään pelaamaan positiosta. Jaoissa vältetään merkittävien riskien ottamista. Pelillisinä ratkaisuina usein tyydytään vain joko sököttämään (jos mahdollista) tai maksamaan vastustajan korotukset ja näin pitämään potti pienenä.\nMerkit kertyvät hyvillä käsillä ja bluffeilla. Koska jaot pelataan positiosta, small ball -pelaaja näkee vastustajan ratkaisut ja voi hyödyntää keräämäänsä tietoa. Näin hän pääsee usein hyökkäämään esimerkiksi turnilla*: Vastustaja lyö flopilla, minkä small ball -pelaaja maksaa. Turnilla pöytään tulee vaarallisen näköinen kortti. Vastustaja sököttää, small ball -pelaaja lyö ja vastustaja foldaa. Small ball -pelaaja tekee näin laajalla käsikirjolla, joten vastustajan on jatkuvasti vaikea arvioida omaa tilannettaan.\n(* Normaalimpi peliliike olisi lyödä jo flopilla päälle. Juuri sitä small ball pelaaja kuitenkin välttää, sillä maksu ja lyönti vastustajan sökötettyä on sekä halvempi että turvallisempi ratkaisu kuin reissaaminen flopilla.)\nToimiiko small ball?\nKyllä toimii. Varsinkin paljon (miljoonia) voittaneista live-turnauspelaajista merkittävä osa pelaa omaa small ball -peliään.\nSmall ball toimii pokerissa useista eri syistä.\nKaikki merkit ovat harvoin pelissä\nKun potti pidetään pienenä, kaikki pelimerkit (ja näin turnauksessa jatkaminen) ovat vain harvoin vaarassa. Jo tämä seikka yksin voi siivittää pelaajan yllättävän pitkälle turnauksessa.\nSmall ball -pelaajat usein haastatteluissa suorastaan ylpeilevät sillä, miten pitkälle ovat jossain turnauksessa pelanneet olematta kertaakaan all-in.\nSmall ball antaa tilaisuuden hyödyntää parempia post-flop-taitoja\nSmall ball -pelaajat pelaavat enemmän flopille asti eteneviä jakoja, kuin monet aggressiivisempia strategioita käyttävät vastustajat. He myös pelaavat enemmän jakoja ylipäätään. Tämä antaa heille runsaasti tilaisuuksia hyötyä erinomaisista flopin jälkeisen pelaamisen taidoista.\nTaidon merkitystä kasvattaa se, että small ball -strategialla pelataan usein enemmän panostuskierroksia kuin muilla pelitavoilla: kun kaikki merkit eivät ole keskellä flopilla, riittää turnilla ja jopa riverillä vielä paljon pelattavaa. Mitä enemmän panostuskierroksia pelataan, sitä enemmän pelaajille on tarjolla tietoa ja sitä enemmän taidon merkitys korostuu.\nJos (ja kun) small ball -pelaaja oikeasti on parempi flopin jälkeisessä pelissä, hän hyötyy suuresti myös vastustajan virheistä. Small ball -pelaaja ryöstää paljon potteja liian tiukasti ja passiivisesti pelaavilta vastustajilta sekä ottaa kaikki merkit pelaajilta, jotka lyövät rahansa likoon kun small ballaajalla kerrankin on oikeasti saletit.\nVaikeista tilanteista helposti eroon\nKoska small ball -pelaaja pitää potin pienenä, hänen on helppo foldata ikävissä tilanteissa: jos potti olisi kasvanut suuremmaksi, foldaaminen olisi vaikeampaa tai mahdotonta.\nSmall ball -pelaaja voittaa tyypillisesti paljon pieniä potteja, mutta kohtuullisen harvoin isoja. Pienten pottien lukumäärä on kuitenkin niin suuri, että niistä kertyy merkkejä turnausmenestykseen riittäävää vauhtia.\nMikään pokeristrategia ei ole täydellinen, eikä ole small ballkaan.\nPaljon käsiä, paljon paikkoja tulla bluffatuksi\nMuut pelaajat huomaavat väistämättä, että small ball -pelaaja pelaa paljon jakoja. Tämä johtaa satavarmasti siihen, että small ball -pelaajaa ajetaan pois monista jaoista silkalla bluffilla.\nOsaavimmat small ball -pelaajat eivät tästä tosin välitä. He osaavat pelata niin aktiivisesti, että ajoittain bluffeille hävityistä jaoista huolimatta kokonaistulos jää positiiviseksi.\nEi aina maksimipalautusta hyville käsille\nKun pottia pidetään tarkoituksella pienenä, jää monilla käsillä voittamatta maksimit.\nVarsinkin flopin jälkeisen pelin taitojen täytyy olla small ball -pelaajalla erinomaisessa kunnossa.\nSmall ballia ei voi pelata läheskään kaikissa tilanteissa. Strategiaa käytetää yleisimmin isoissa live-turnauksissa. Tavallisimmin tällaisissa turnauksissa peli aloitetaan useimmiten 200 ison blindin kokoisella pelimerkkipinkalla.\nSmall ball -strategia on haavoittuvainen monellakin tapaa.\nEräs esimerkki haavoittuvaisuudesta on post flop -peli: jos ja kun kokenut small ballaaja kerran on ylivoimainen flopin jälkeen, niin aloittelija voi tasata tilanteen puskemalla kaiken sisään ennen floppia ja poistamalla näin koko flopin jälkeisen pelin.\nKäteispeli vai turnaukset?\nSmall ball -pelitapaa voi pokerissa käyttää sekä turnauksissa että käteispelissä. Sitä kuitenkin sovelletaan hieman eri tavalla kummassakin johtuen pelitapojen eroista (käteispelissä voi ottaa lisää rahaa pöytään, turnauksissa ei).\nHaluan pelata näin, mitä se minulta vaatii?\nSmall ball ei ole aloittelijoiden pelitapa. Jotta se toimi, täytyy pystyä täyttämään koko joukko erilaisia ennakkoehtoja.\nTaitoa / kokemusta\nSmall ball -pelaaminen vaatii ehdottomasti paljon taitoa ja ennen kaikkea taitoa lukea vastustajia. Mitä isommalla prosentilla vastustajia lukee oikein, sitä paremmin saa kotiutettua small ballaajalle tärkeitä näennäisen pieniä potteja.\nUseimmille pelaajille tällainen taito kertyy vain pelikokemuksen ja aktiivisen harjoittelun myötä (jos silloinkaan).\nRipauksen matemaattista päättelykykyä\nSmall ball -pelaajan täytyy pelinlukutaitojen lisäksi myös ehdottomasti hallita pottikertoimet, lisäkertoimet ja todennäköisyyksien laskeminen.\nMyös muusta matemaattisesta pokerilahjakkuudesta on apua. On esimerkiksi oikeasti ymmärrettävä, miksi small ball -pokerissa useimmissa tilanteissa panostaa niin vähän kuin mahdollista ja tietysti myös se, mikä panostuskoko kussakin tilanteessa on sopivan vähän.\nSmall ball -pelaajan täytyy olla erittäin kärsivällinen ja pystyä astettakaan kuumentumatta foldailemaan monet kerrat peräkkäin. Jaosta täytyy pystyä pääsemään eroon, kun se ei etene oikealla tavalla ja joskus niin käy monta kertaa putkeen.\nEsimerkiksi turnauksen, jossa pelataan tarpeeksi syvillä pinoilla.\nMistä löydän lisää small ball -pelaamisesta?\nIlmeisesti ainoa pitkä suomenkielinen kuvaus small ball -pelistrategiasta löytyy Daniel Negreanun kokoamasta teoksesta Suuri Holdem Pokerikirja.\nSmall ballia voi käyttää myös muissa peleissä kuin Texas Holdemissa. Omahaa varten small ball -strategiasta lötyy lisää esimerkiksi Advanced Pot Limit Omaha -kirjasta.\n10.04.2010 klo 16:50\nKiitokset loistavasta sivustosta ensinnäkin. Tämä small ball -taktiikka on se mihin meikäläisen sng turnaukset yleensä kaatuvat jos kaatuvat vaikka peli on muuten alkanut sujua ihan jees ja jopa voittoja turnauksista on tullut (osittain kiitokset tälle sivustolle).\nOngelmana on siis pelata tätä taktiikkaa vastaan ja ylipäätään pelaajia vastaan ketkä ainoastaan makselevat positiosta. Viimeksi loppui turnaus siihen, että meikäläisellä oli ykköspari hyvällä kikkerillä ja flopin jälkeen pöydässä oli värinveto. Olin siis korottanut jo ennen floppia ja tämä yksi ainoastaan maksoi. Flopin jälkeen löin joku ehkä 3/4 potista, että saisi vastustajan pottikertoimet pois värinvedolle, mutta kaveri makselee perässä, mitä ei siis kannattaisi tietenkään tehdä. Turnilla tärähtää vihulle väri, noh ei auta kun korottaa, että näkisi missä mennään, vihu maksaa taas ainoastaan. Ongelmana oli pieni stäkki ja sitoutunut potiin jo niin löin riverillä merkit keskelle ja vihu tottakai maksoi ja värihän sieltä paljastui.\nNäitä esimerkkejä on siis vaikka kuinka paljon ja tosiaan valmiita käsiä flopin jälkeen myös mitkä vaan makselee korotukset riverille asti. Ei saa oikeen riidejä. Kuinka näitä vastaan tulee pelata, pitääkö itse ruveta harrastamaan samaa, olen tähän asti pitänyt maksamista melko huonona ideana näin pelitaktillisesti?\n10.04.2010 klo 17:24\nKommenttina vielä tuohon edelliseen, että ehkä vihun maksu oli kuitenkin perusteltu jatkokertointen toivossa ja niinhän siinä sitten kävi. Ehkä huono esimerkki ja tuli itsekin hölmöiltyä, mikä nyt todistaa, että en osaa pelata ei positiosta positiossa olevaa pelkästään makselevaa vihua vastaan.\n13.04.2010 klo 14:54\nRiippuen siitä millä tasolla pelaat, vastustajat eivät välttämättä niinkään small ballaile, vaan enneminkin ovat perinteisiä “maksan kaiken kun en oikein tiedä mitä muutakaan tekisin” -tyyppejä.\nTällaisten pelaajien voittaminen ei ole vaikeaa (ja jos jo olet sittareita voittanut, niin tiedätkin sen jo), mutta ajoittain tulee väistämättä putkia, jossa nämä sankarit osuvat kerta toisensa jälkeen epätodennäköisiin, vastoin pottikertoimia pelattuihin käsiinsä. Se on sitä kuuluisaa pokerin varianssia, eikä siinä auta muu kuin hyvät hermot ja oikein mitoitettu pelikassa.\nTämä ei kuitenkaan tarkoita, etteikö omaa peliä voisi parantaa. Se paranee heti, kun tekee seuraavat asiat:\n1) Hyödyntää ICM:ää – ICM:n ymmärtäminen tekee varsinkin sittareissa pelaamisesta huomattavasti helpompaa\n2) Miettii tarkemmin panoskokoja\nJälkimmäisestä hyvä esimerkki on tuo esimerkkikätesi.\nSanot että lyöt turnilla jotta “näkisi missä mennään” ja riverillä on mentävä all-in, koska rahaa on jo niin paljon pelissä. Panostusten koot siis tuskin olivat optimaaliset, kun turnilla saatiin tieto jota kaivattiin (vihulla on paremmat), mutta silti riverillä oli pakko mennä all-in koska flopilla ja erityisesti turnilla tuli jo tyrkättyä niin paljon rahaa peliin.\nYritä ajatella jaot ja varsinkin pottiin menevien rahojen määriä suhteessa jäljellä oleviin rahoihin etukäteen (mieluusti jopa useamman streetin etukäteen), niin vältyt monilta ikäviltä tilanteilta.


Pitäisi keksiä jotain ratkaisua kenkähelvettiin. Ovensuusta ei pääse lävitse.\nOnko teillä minkälaisia kenkätelineitä käytössä, mulla sellainen tarvittaisiin keittiökalusteen päätyyn kynnysmaton viereen. Ei ollut hyvännäköistä tuo normitarjonta karavaaniliikkeissä (joskus pari vuotta sitten tein markkintatutkimusta), enempi kaapin sisälle suunniteltuja. Bilteman tiikkistä lehtitelinettä suunnittelin, mutta siihen mahdu kuin pari tai kaksi, ja kalliskin on.\n--- Lainaus käyttäjältä: Alan - 19.01.2011 kello on 11:10 ---Pitäisi keksiä jotain ratkaisua kenkähelvettiin. Ovensuusta ei pääse lävitse.\nOvensuun kenkäkaapissa on pakastimen iso kori nippusiteillä lämmitysputkissa kiinni, hyvin pysyy useammatkin parit ja kuivavatkin ;)\nOmassani on oikella sohvan alla kenkäkaappi ja vasemmalla "narikassa" taso mihin mahtuu 2-3 paria kun ei päällekäin laita. On vielä lämmitettykin , eli kuivaa talvikautena jalkineet\n--- Lainaus käyttäjältä: kahtaenvaihda - 19.01.2011 kello on 16:47 ---Omassani on oikella sohvan alla kenkäkaappi ja vasemmalla "narikassa" taso mihin mahtuu 2-3 paria kun ei päällekäin laita. On vielä lämmitettykin , eli kuivaa talvikautena jalkineet\nMeidän solikassa samalla lailla.\nTilaa on ja kengät kuivat.\nOta kuva siitä ongelmakohteesta, se antaisi ehkä enemmän hahmotusta mahdolliseen ratkaisuun.